Meurzh | 2014 | Korn an dudi\nDielloù evit Meurzh, 2014\nPosted: 31 Meurzh 2014 in Stiradoù\nBored to Death a zo ur stirad fent amerikan bet krouet gant Jonathan Ames (skrivagner eo ivez*) ha skignet enno gant HBO adalek 2009.\nTri bloavezh a zo, gant 24 rann 23mn en holl (8 dre vloavezh).\nJonathan a zo ur skrivagner hag ul loser anezhañ. Ne zeu ket a-benn da skrivañ e eil romant, kuitaet eo gant e vignonez (er rann kentañ). Tremen a ra e amzer o butuniñ hag o lonkañ, e-unan pe gant e vignoned Ray ha Georges. A-wechoù e klask skrivañ memestra, met n’eo ket gwall efedus.\nSod eo Jonathan gant ar romantoù-polis. War-lerc’h bezañ bet adlennet Chandler e teu ur soñj dezhañ. Evit lakaat un tamm buhez en e hini, kavout traoù da gontañ evit e romant, ha perak pas, gounid un tamm arc’hant, e tiviz Jonathan heuliañ skouer Philip Marlowe ha mont da igounier. Lakaat a ra neuze ur c’hinnig-labour en-linenn gant ar spi kavout pratikoù.\nAdal neuze e c’hoarvez a bep seurt istorioù dic’hortoz dezhañ. Evel-just ez eo nul Jonathan evel igounier met dont a ra a-benn da ziskoulmañ e enklaskoù peurliesañ, pe gant chañs pe dre gendegouezhioù. Droch a walc’h eo an ton arabat gortoz traoù sirius met farsus-tre dre vras.\nAn aktourien pennañ a zo barrek ha dreist eo an tudennoù pennañ.\nJonathan neuze, met ivez Ray (Zach Galifianakis, gwelet e Very Bad Trip da skouer), un treser bannoù-treset ken loser all, pe c’hoazh George (Ted Danson) embanner Jonathan, e penn ur gazetenn, lonker ha merc’hetaer daonet.\nUr c’hameo farsus a zo gant Jonathan Ames, a seblant ivez bezañ ur furlukin er vuhez gwirion (s.o. bonusoù an DVD).\nTremen a ra buan-kenañ ar bloavezhioù rak n’eo kat gwall hir ar rannoù na gwall uhel an niver a rannoù dre vloavezh.\nDa welet evit c’hoarzhin ma plij deoc’h ar fent droch (My Name is Earl, Black Books…).\nDa lenn ivez : ali Geekezig war ar bloavezh kentañ hag an eil.\nUr pennadig, da dañva\n*A-raok ar stirad e oa un danevell, a c’heller lenn e galleg en dastumad Une double vie, c’est deux fois mieux (embannet gant Joëlle Losfeld).\nPosted: 24 Meurzh 2014 in Bannoù-treset\nTikedennoù:banenn-dreset polis, Fabien Nury, western\nFabien Nury a gustum skrivañ istorioù dreist, evel Il était une fois en France. Petra ? N’ho peus ket lennet ar stirad-se (6 levrenn) c’hoazh ? Kit diouzhtu d’ho levraoueg/stal-levrioù !\nUr blijadur ouzh e adkavout neuze, gant un treser all, Brüno.\nDiaes komz eus one shot kement a boledoù a vez tennet el levr-mañ ! Met n’eo ket an istor-mañ hini kentañ un heuliad atav.\nTyler Cross a zo ur gangster mod kozh. Prest eo da laerezh met ivez da lazhan, keit ha m’eo paeet mat. Kinniget e vez dezhañ gant ur mafioso kozh c’hoari un dro-kamm d’unan all ha da laerezh digantañ 20kg heroin digemmesk. Un tamm diaesoc’h ‘vit raktreset ‘vo an taol met boñ, ne digalonekaer ket Tyler Cross evel-se. Kenderc’hel a ra gant e hent betek en em gavout en ur gêr dalc’het penn da benn gant ur familh. Ar postoù a gont : sheriff, maer, rener an ti-bank… a zo gant ar familh Pragg dibaoe bloavezhioù. Ha ma cheñchfe an traoù ?\nKazi kant pajennad a zo gant ar vannenn-dreset met ken fonnus eo ar senario n’hon eus ket tro da gavout hir e amzer un disterig. Efedus ken-ken eo tresadennoù Brüno : peps ha livioù flamm. Paouez a reer buan da gontañ ar c’horfoù marv laosket gant Tyler Cross war e lec’h.\nPlijus-tre am eus kavet ar vanenn-dreset-se, a alian deoc’h, dreist-holl ma plij deoc’h an istorioù mod western.\nN’on ket be ma unan o vezañ plijet, pell alese : gounezet o deus Nury ha Brüno ar priz BD Fnac 2014 evit Tyler Cross.\nTyler Cross, Fabien Nury (senario) & Brüno (tresadennoù), Dargaud (2013), 90 pajennad.\nIda / Pawel Pawlikowski (2013)\nPosted: 17 Meurzh 2014 in Sinema\nTikedennoù:drama, film polonad\nIda a zo ur film polonad (drama) sevenet gant Pawel Pawlikowski ha deuet ‘maez er c’hwec’hkorn e miz C’hwevrer (1e19).\nPologn, bloavezhioù 1960\nIda a zo un emzivadez yaouank graet ganti an dibab mont da seurez. En ur c’houent e vev ha ne vo ket pell a-raok ober he le. D’ar mare-se e erru ur moereb dezhi (Wanda, ezel nemeti he familh bev atav), barnerez a vicher, a ginnig dezhi mont d’he heul da c’hoût hiroc’h war he familh ha marv he zud. Ne dro ket mat-tre ar bed gant Wanda met ur vuhez rock&roll he deus e-keñver hini Ida ha setu ar plac’h yaouank da zizoloiñ ar sonerezh, ar baotred… Hag ar moereb da c’houlenn gant Ida m’eo sur kaout c’hoant mont da seurez ?\nHa neuze, petra raio ?\nC’hwitet, ne lârin ket deoc’h muioc’h, ‘po ken sellet ar film.\nDibaboù kreñv a zo bet graet gant ar sevener : filmañ e gwenn ha du ha gant ur stern kazi karrez. Deuet eo brav an disoc’h, evit talennoù-zo dreist-holl met evit ar filmañ dre vras. C’hoari fin a ra Pawel Pawlikowski etre ar pezh a zo er stern hag ar pezh a zo ‘maez ar stern. Ampart-tre eo an div aktourez : Agata Trzebuchowska, a c’hoari perzh Ida, hag Agata adarre ! Kulesza, Wanda.\nUr film sioul eo, kement a-fed lusk hag a-fed komzoù (n’eus ket kalz komzoù, kalz prantadoù didrouz a zo). Mareoù fromus a zo ha mareoù brav, barzhoniel kazi.\nN’eus netra « dreistordinal » kenebeut met ur film brav eo.\nBon, a-hend all ez eo 3,50€ ar plasoù sine hiziv ha warc’hoazh c’hoazh (nevez amzer ar sinema) setu e soñj din e komzin c’hoazh eus filmoù amañ en devezhioù o tont. Kit d’ar sinema !


Pajenn:Milin - Gwechall-goz e oa.djvu/83 - Wikimammenn\nPajenn:Milin - Gwechall-goz e oa.djvu/83\npeur-achui e dro, a gasas anezan daved ar Gwalarn, unan eus e dri breur all.\n— Sad’ ama, a lavaras d’ezan, eur c’henderv bihan d’eomp, a zo o klask e wreg dre ar bed. Eat eo dioutan gant eur mignon he doa, ha red eo e ve eat pell gantan da chom, pa n’hon eus ket kavet anezi. Lak anezan warc’hoaz war da gein, evel am eus-me great hirio, ha ma na deu ket a-benn eus e daol warc’hoaz kennebeut, kas anezan da gaout unan eus hon daou vreur all. Eur c’henderv d’eomp eo, a lavar va mamm, rak e vamm-goz hag hon hini-ni a oa diou vamm-goz.\n— Gwir eo, eme ar Gwalarn ; neuze eo kar-tost d’eomp. Deus ’ta, paotr bihan, eme ar Gwalarn, war va c’hein, ha dalc’h mat d’am bleo, rag aon na gouezfes diwar va c’hein.\nVa breur a zo eur paotr sioul em skoaz-me. Netra ne harz ouzin pa vez droug ennon : me a ziskar ar gwez er c’hoajou, a dorr gwern al listri, me a laka ar mor da lammet beteg an nenv. Diwall ’ta. Mont buan a rankan, ha mall eo d’in en em gaout er gear.\nKear heman a oa war gern pe gribell ar menez uhela a oa er bed, dindan eur roc’h vras ha ledan, goloet he fenn gant an erc’h. En eur vont e-barz e stouas stumm evel e vreur hag e reas eur zoroc’h gant e alan, ma kase en e raok an erc’h rodellet a verniou hirr.\nGoude koania eno gant an Avel-gwalarn, hor martolod a gouskas c’houek, pa deuas an domder d’ezan, rak riou en doa bet, ken na skrije, ar pennad ma ’z oa bet war gein ar Gwalarn.\nAntronoz mintin mat e voe dihunet gant alan an Avel o c’houeza.\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/83&oldid=136721 »


Eirene (arzourez) - Wikipedia\nEirene, pe Irene, a oa un arzourez eus Hellaz kozh (IIIde kantved kent JK). Merc'h e oa d'al livour Kratinos ha gantañ eo e teskas ar vicher. Meneget eo hec'h anv gant ar skrivagner latin Plinius an Henañ (Iañ kantved goude JK) en e oberenn Naturalis Historia (levrenn 35). Livet he doa poltred ur plac'h a veze gwelet e kêr Eleusis evit doare.\nLevr Boccaccio[kemmañ | kemmañ ar vammenn]\nEn e levr latin De claris mulieribus e ra Giovanni Boccaccio anv eus Eirene\nDa vare an Azginivelezh italian, er XIVvet kantved, e voe lakaet hec'h anv gant ar skrivagner Giovanni Boccaccio en e levr De mulieribus claris (Diwar-benn maouezed brudet) .\nKoulskoude e hañval ar skrivagner bezañ mesket meur a hini eus an anvioù meneget gant Plinius ha lakaet re a draoù war gont Eirene. Lakat a ra war he c'hont tri foltred all, hini Kalypso, hini ar gladiator Theodorus, ha hini un dañser brudet anvet Alcisthenes.\n↑ Gant Virginia Brown eo bet troet levr Giovanni Boccaccio e saozneg: Famous Women, pp 123 - 124; Harvard University Press, 2001; ISBN 0-674-01130-9\nRainer Vollkommer: Eirene, in Künstlerlexikon der Antike I (2001), pajenn 200\nAdtapet diwar « https://br.wikipedia.org/w/index.php?title=Eirene_(arzourez)&oldid=1861207 »


Pajenn:Almanak Breiz Izel (1872).djvu/30 - Wikimammenn\nPajenn:Almanak Breiz Izel (1872).djvu/30\nvinistr, ann duk Grammont, er Senat, hag ann otro Emil Olier en kambr ann deputeed, a deue da lâret penoz plijadur ho mestr a oa d’hon teurrel, hep dale pelloc’h, er brezel spontuz a ouzoc’h. Ann darnvuia eûz ar gambr, — pe ar majorité, evel ma ve lâret en gallek, — rag ann deputeed vad hanvet er bloaz 1869 na oant ket ann darnvuia pell a-c’hane ; — ann darnvuia euz ar gambr eta, evit plijout d’ann Impalaêr, a gavaz a oa mad ober ar brezel-ze, eneb c’hoant ar re ho defoa hanvet anezhe da vont da Baris evit difenn ho mad hag hini ar vro holl. Red eo lâret aman, en enor d’ann deputeed pere a oa eneb, pe ann Opposition, evel ma lârer en galleg penoz a rejont holl ho galloud evlt na vije ket disklêriet ar brezel d’ar Prus ; met allas ! na oent ket selaouet. Unan anezhe, — ann den fur, ann den honest, ann den brudet mad dre-holl pehini a zo brema penn-sturier, — en gallek Président, — ar Republik, ann otro Thiers, — a reaz dreist-holl he dever en de-se , hag he holl c’halloud evit pellaad diouzimp ar brezel hag ar waleurio spontuz a ve euz he heul. Lâret a eure, — e-touez kalz a dreo all, holl gwir, — penoz na oamp ket prest, hag, a hent-all, a vije ann Urop holl a eneb d’imp, mar vijemp diskiant a-walc’h da disklêria ar brezel. Epad diou pe der heur, evit-han da veza koz kaer, e talc’haz penn da ur bagad tud pere a grie war-n-han hag a diskoueze d’ezhan o daoudorn serret, evel tud ho defe kollet ho skiant vad. Met hen na grene ket ha n’hen defoa ket aoun, rag evit mad he vro e komze, ha he vro a vezo anaoudeg en he gever, da vikenn.\nHag eiz de goude-se, pa em dastumaz ar rujumantjo el lec’hiou ma oa lâret d’ezhe, n’ho defoa na bidonou, na dillad, na fuzuliou mad, na kalz a dreo all a bere ez oa ar brasa ezomm. Pemzek de divezatoc’h, bars ann emgannou (batailles) kenta, un niver braz a ganonou a oa rèd d’ezhe paoues da denna, dre n’ho defoa ken na poultr na boulodou. Ar soudarded ive na oa ket awalc’h anezhe, pell a-c’hane. Ar plebiscit, evel am eûz lâret huelloc’h, hen defoa diskouezet penoz na oa ket ann niver dleet a soudarded er rujumantjou : war ann tri c’hant mill den a oa dastumet indann ann armou, war dro nao ugent mill a oa dastumet war harzou (frontières) ar rouanteles en deiziou diweza a viz gouere. Ar Prus, hi, o tastum holl nerziou ann Allmagn, a defoa war droad ur million a dud, da lâret\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/30&oldid=118966 »


Stefan Zweig, bet ganet e Vienna (en Impalaeriezh Aostria-Hungaria d'an ampoent) d'an 28 a viz Du 1881, ha marvet d'an 22 a viz C'hwevrer 1942 e Petrópolis, e-kichen Rio de Janeiro (Brazil), a zo ur skrivagner, saver pezhioù-c'hoari, buhezskridour ha kazetennour alamanek. En e amzer e oa unan eus brudetañ skrivagnerien ar bed.\nDre ma oa pinvidik a-walc'h evit chom hep labourat e tremen bloavezhioù o veajiñ en Europa, Indez (e 1910) hag ar Stadoù-Unanet (1912). Deskiñ a ra meur a yezh estren, ha dizoleiñ sevenadur hag arzoù-kaer Europa. Dont a ra da vezañ mignon da Romain Rolland, Sigmund Freund, Charles Vildrac hag ar barzh flandrezat Emile Verhaeren. Treiñ a ra en alamaneg oberoù Charles Baudelaire, Arthur Rimbaud, Paul Verlaine ha John Keats.\nSevel a ra a-enep ar Brezel Bras, ur brezel hag a zo kontrol d'ar spered european, hervezañ. E vuhez skrivagner a zo bet dalc'hmat ur menoz hepken : sevel liammoù etre sevenadurioù Europa.\nE 1934 ez a kuit eus Aostria evit en em staliañ e Londrez (Bro-Saoz), ken dic'houzañvus e teu da vezañ an tagadennoù enepyuzev en e vro. An nazied a sav a-enep e oberenn, ha taolet e vez e levrioù en tantad, war ur blasenn foran e Berlin zoken.\nKuitaat a ra ar Rouantelezh-Unanet avat evit kaout repu e Brazil e 1941. Skoet eo gant follentez Mab-Den, ar brezel-bed nevez, trec'h an nazied, ha marv e uhelbal a beoc'h. Divizout a ra en em lazhañ, asambles gant e wreg Lotte, d'an 23 a viz C'hwevrer 1942 e Petrópolis, e-kichen Rio de Janeiro.\nSavet en deus Stefan Zweig un oberenn liesseurt : romantoù, danevelloù (Ar c’hoari-echedoù), buhezskridoù (Fouche, Hölderlin, Balzac, Mary Stuart…), pezhioù-c'hoari (Volpone).\nVergessene Träume (1900), danevell\nSilberne Saiten (1901), barzhonegoù\nDer Stern über dem Walde (1904), danevell\nDie Liebe der Erika Ewald (1904), danevell\nBrennendes Geheimnis (1911), danevell\nGeschichte in der Dämmerung (1911), danevell\nAngst (1920), danevell\nAmok (1922), danevell\nDie Augen des ewigen Bruders (1922), danevell\nVerwirrung der Gefühle (1927), danevell\nUntergang eines Herzens (1927), danevell\nDrei Dichter Casanova – Stendhal - Tolstoi (1928), buhezskridoù\nJoseph Fouché (1929), buhezskrid\nDie Heilung durch den Geist. Mesmer - Mary Baker Eddy - Freud (1930)\nMarie Antoinette (1932), buhezskrid\nMaria Stuart (1935), buhezskrid\nDie schweigsame Frau (1933)\nBaumeister der Welt (1936)\nDie gleich-ungleichen Schwestern (1937), danevell\nMagellan (1938), buhezskrid\nSchachnovelle (Ar c’hoari-echedoù) (1941), danevell\nDie Welt von Gestern (1942), Emvuhezadur\nRausch der Verwandlung, romant diechu\nBrief einer Unbekannten (Lizher ur vaouez dianavez)\nBen Johnson's "Volpone", reuzc'hoari\nWar al lenn, troet gant Herve Gouedard in Al Liamm Niv. 323 (Du-Kerzu 2000)\nAr c'hoari-echedoù, troet gant Gérard Cornillet, An Alarc'h embannadurioù, 2013\nLizher ur vaouez dianavez, troet gant Gérard Cornillet, An Alarc'h embannadurioù, 2013\nAdtapet diwar « https://br.wikipedia.org/w/index.php?title=Stefan_Zweig&oldid=1840553 »\nKemm diwezhañ d'an 30 Mez 2019 da 21:21\nKemmoù diwezhañ degaset d'ar bajenn-mañ d'an 30 Mez 2019, da 21:21.


Yezhoù oil - Wikipedia\nAr yezhoù oil (langues d'oïl e galleg) zo un hollad yezhoù, pe rannyezhoù, romanek, kar d'ar galleg, hag a ya d'ober ar pezh a anver ur c'h-"continuum" rannyezhoù komzet e hanternoz Bro-C'hall, e kreisteiz Belgia, hag un tammig ivez e kornôg Suis. Emañ ar yezhoù oil e kerentiad ar yezhoù romanek.\nKartenn eus ar yezhoù oil\nGant ar yezhoniourien e vez rannet ar yezhoù romanek komzet e Bro-C'hall e tri skourr bras : ar yezhoù oil, ar yezhoù oc pe okitaneg, hag ar rannyezhoù frankoprovañsek pe arpitaneg.\nRannet eo bet domani ar yezhoù oil e meur a dachenn vras gant ar yezhoniourien. Pa dremener eus an eil tachenn d'eben e c'hall ar yezherien en em gompren, met etre tachennoù hag a zo pell an eil diouzh eben, n'eus ket a gomprenezon ken.\nTachenn an hanternoz (levezon frankek)\nnormaneg an hanternoz, komzet en hanternoz d'al linenn Joret, gant parlantoù an inizi angl-ha-norman (jerzenezeg, gwernenezeg, sarkeg, aldernezeg)\nTachenn ar c'hreiz\nparlant bro Orleañs\nTachenn ar reter (levezon burgondek)\nTachenn ar c'hornôg\nnormaneg ar c'hreisteiz\nTachenn ar mervent\nsantonjeg (alies e vezont bodet en un hollad poateveg-santonjeg).\nPeuzvarv eo ar rannyezhoù a veze komzet en tachennoù tost da Bariz (Orléanais, Champagn...). Bev a-walc'h eo avat ar pikardeg, ar walloneg, ar poateveg hag ar santonjeg...\nAdtapet diwar « https://br.wikipedia.org/w/index.php?title=Yezhoù_oil&oldid=1886517 »\nDernière modification le 16 Her 2020, à 15:38\nKemmoù diwezhañ degaset d'ar bajenn-mañ d'an 16 Her 2020, da 15:38.


Ezplanedenn - Wikipedia\nAn ezplanedenn HD 188753 Ab hag he zeir steredenn, gwelet diouzh ur adplanedenn c'houlakaet, hervez un arzour.\nUn ezplanedenn, hag a c'heller envel ivez egsoplanedenn, a zo ur blanedenn hag a dro en-dro d’ur steredenn all estreget an heol. Graet e vez ivez gant an droienn planedenn estrheolel. Ouzhpenn 3670 ezplanedenn a zo bet dizoloet ha kadarnaet d'ar c'hentañ a viz here 2017 (sellet ouzh Roll ar stered gant ezplanedennoù).\n1 Ar c’hentañ ezplanedennoù kavet\n2 Doareoù da zizoleiñ ezplanedennoù\n3 An “ezdouar” kentañ\n4 Kepler 22-b\nAr c’hentañ ezplanedennoù kavet[kemmañ | kemmañ ar vammenn]\nKerkent hag an XVIIvet kantved e tiwan ar soñj ez eus planedennoù e diavaez koskoriad an Heol, met e-doug an XIXvet kantved an hini e teuas an ezplanedennoù da vezañ danvez enklaskoù un nebeud skiantourien. Steredoniourien e-leizh a soñje dezhe e c'halle bout eus an hevelep planedennoù, met ne oa moaien teknek evezhierezh ebet da brouiñ e oa anezhe. Ne c'halled ket o c'hlask nag o kontañ, na goût hag eñ e oant damheñvel pe get ouzh ar planedennoù anavet e Koskoriad an Heol. Ar pellder, met ivez an diouer a skedusted eus ar c'horfoù egor-se, ken bihan e-kichen ar sterennoù a gelc'htroent en-dro dezhe, a rae ne c'halled ket o dizoleiñ. Ne oa nemet er bloavezhioù 1990 e oa dizoloet ar c'hentañ ezplanedennoù en un doare dieeun. D’ar 6 a viz Here 1995 e oa bet roet da c’houzout gant Michel Mayor ha Didier Queloz (eus Arsellva Geneva) e oa bet kavet, evit ar wech kentañ, ur blanedenn hag a oa o treiñ en-dro d’ur steredenn all, hag ar steredenn-se a oa 51 Pegasi e steredeg ar Marc'h Askellek pe Pegasos, war-dro 50 bloavezh-gouloù diouzhimp. 51 Pegasi b a vez graet eus an ezplanedenn-se (ha Bellerofon eo hec’h anv diofisiel). Abaoe an dizoloadenn gentañ e kaver ingal ezplanedennoù nevez, gant ur geidenn a zek bennak bep miz.\nAbaoe 2008 e c'haller dizoleiñ ezplanedennoù en un doare eeun. Dizoloet e oa an darn vrasañ eus ar re all a-drugarez d'an efed Doppler-Fizeau. D'an 9 a viz kerzu 2011 e oa bet dizoloet 708 ezplanedenn. Hogos an holl a oa brasoc'h o zolzenn evit hini an Douar. (sellet ouzh Roll ar stered gant ezplanedennoù).\nE deroù miz C'hwevrer 2011, An NASA a embanne dizoloadenn ouzhpenn 1200 danvez ezplanedenn gant ar sonterez Kepler.\nDoareoù da zizoleiñ ezplanedennoù[kemmañ | kemmañ ar vammenn]\nDizoleiñ un ezplanedenn en un doare eeun n'eo ket un dra aes evit meur a abeg :\nur blanedenn ne brodu ket gouloù. Ne ra ken adkas an hini a resev eus he steredenn, ar pezh n'eo ket kalz.\nan hed zo etre an Douar hag ar steredenn e kaoz zo kalz brasoc'h evit an hini zo etre an ezplanedenn hag he steredenn : Ret eo da varregezh diforc'hiñ ar benvegoù bezañ uhel-kenañ evit ma c'hallfemp spurmantiñ anezhi.\nBetek nevez zo, an hentennoù nemete a laboure a oa hentennoù anvet « dieeun », rak ne zizoloent ket war-eeun ar fotonioù a zeue eus ar planedennoù. Meur a hentenn all zo da zizoleiñ un ezplanedenn, lod anezhe implijet hiziv an deiz, lod all a vo implijet en amzer da zont. Kavet e vez an darn vrasañ eus an ezplanedennoù diouzh arsellvaoù zo war an Douar.\nAn “ezdouar” kentañ[kemmañ | kemmañ ar vammenn]\nAn “ezdouar” (pe “eksodouar”) kentañ, da lavarout eo ar blanedenn dellurek kentañ, a zo bet dizoloet d'ar 26 a viz Genver 2006 gant ar Probing Lensing Anomalies NETwork (PLANET), renet Jean-Philippe Beaulieu. Anvet eo bet OGLE-2005-BLG-390Lb da c'hortoz. 22 000 bloavezh-gouloù eus an Douar emañ, hag he mas a zo pemp gwech e hini, hag an temperadur war he gorre a zo -220 °C (53K), ar pezh a laka da grediñ ez eus ur blanedenn solut anezhi.\nKepler 22-b[kemmañ | kemmañ ar vammenn]\nKepler-22b a zo bet kemennet he dizoloadenn dre an teleskop Kepler d'ar 5 a viz kerzu 2011 gant NASA. 2,38 ment an Douar eo ha kelc'htreiñ a ra da 0.85 UA he steredenn Kepler 22. Soñjal a reer e c'hellfe he zemperadur gorre bezañ tro da -11 °C met gant an atmosferenn a rankfe bezañ warni e c'hellfe bezañ un efed ti-gwer bras a-walc'h evit aotreiñ dour dourennek warni ar pezh a laka anezhi e zonenn-anneziñ he steredenn.\nRoll ar stered gant ezplanedennoù\n↑ 1,0 ha1,1 Interactive Extra-solar Planets Catalog. The Extrasolar Planets Encyclopedia (2011). Kavet : 26 a viz Gouere 2011.\n↑ Jean Schneider ha Jonathan Normand. Catalogue des planètes Extra-solaires\n. Observatoire de Paris. Kavet : 17 a viz Kerzu 2009.\n↑ Lec'hienn an Nasa\nAdtapet diwar « https://br.wikipedia.org/w/index.php?title=Ezplanedenn&oldid=1861034 »


Reizhiad korvoiñ - Wikipedia\nAr reizhiad korvoiñ Ubuntu (2013)\n2 Roll ar reizhiad korvoiñ\n3 Arc'hwelioù pennañ ar reizhiad korvoiñ\n4 Renkadur ar reizhiadoù korvoiñ\n5 Perzhioù ur reizhiad\n6 Un nebeud reizhiadoù korvoiñ\n7 Un nebeud despizadurioù\n8 Parzhioù ar reizhiad korvoiñ\nReizhiad korvoiñ a reer eus ur strollad goulevioù sternet ouzh un urzhiataer pe un trevnad stlennegel hag a ziogela daou arc'hwel meur :\nardeiñ loazioù an trevnad stlennegel dre ziogelaat al lodennadur anezhe etre meur a arveriaded ;\ndiogelaat d'an arveriaded ur strollad gwazerezhioù e erouez dezhe ur c'hetal azasoc'h d'o ezhommoù eget hini an ardivink alvezel.\nUr strollad meziantoù ha periantoù amkanet da efediñ gwezhiadurioù oc'h ober gant keweriañ ent-emgefreek ar stlennoù eo ar reizhiad stlennegel.\nKehentiñ un hevelep reizhiad gant ar bed tro-dro a zo diogelaet gant parzhioù haeziñ ; un etrewezhiañ gant trevnadoù alvezel e vez ar reizhiad stlennegel hag a evezh pe a sturia anezhe a vez diogelaet gante ivez.\nArc'hwel ar reizhiad stlennegel a bourchas gwezhiadurioù gouest da skoaziañ da seveniñ kudennoù boaz :\nardeiñ ar stlennegoù : kadaviñ, dihaeziñ, klask, kehentiñ, gwareziñ ouzh an teukadoù hag an ebarzhiñ ;\ndanzen ar goulevioù ;\nardeiñ al loazioù da gevaraezañ korvoiñ ar goulevioù (krouadur un amva ret da erounit ar goulevioù) ;\nardeiñ ha rannañ al loazioù (periant, stlennegoù....) etre an holl arveriaded.\nAr strollad gougorioù-se pourchaset gant ar reizhiad korvoiñ zo evit arveriaded ar reizhiad stlennegel-se un ardivink solluniek (distrilhet) pe darvanel en eneb ouzh an ardivink alvezel kediet gant parzhioù periantel.\nDielfennet e c'hell bezañ ar meziant diazez e daou live :\nbinvioù ha gwazierezhioù (kempunerioù, kargerioù, embannerioù, goulevioù mavek....) ;\nar reizhiad korvoiñ.\nRoll ar reizhiad korvoiñAozañ\nArdeiñ ar c'hewerier : karget eo ar reizhiad korvoiñ d'ardeiñ an deverkañ ar c'hewerier etre ar goulevioù oc'h arverañ un treol kanturzhiañ. Rizh ar c'hanturzhier a zo e dalc'h ar reizhiad korvoiñ.\nArdeiñ ar vemor vresk : karget eo ar reizhiad korvoiñ d'ardeiñ ar memor vresk deverket da bep arload hag ivez da bep arveriad. Pa ne vez ket a-walc'h a vemor vresk e vez krouet ur maez memor war ar gantenn galet anvet memor darvanel. Ar c'halvezder-se a gevaraez d'arverañ arloadoù a vez o c'houlenn muioc'h a vemor eget ma 'z'eus e-barzh an urzhiataer ; hogen kalz gorrekoc'h eo ivez !\nArdeiñ an enankañ/ec'hankañ : kevaraezañ a ra ar reizhiad korvoiñ da unelaat ha da wiriañ an haeziñ ar goulevioù arload d'al loazioù periantel dre ar sturioù anvet ivez ardoerioù trobarzhelloù pe ardoerioù enankañ/ec'hankañ.\nArdeiñ an erounit an arloadoù : karget eo ar reizhiad korvoiñ d'ardeiñ an arc'hwel reizh d'an arloadoù o teverkañ dezhe al loazoù periantel rekis. Galloud a ra lazhañ un arload ne vefe ket ken oc'h arc'hwelañ reizh.\nArdeiñ ar gwirioù : karget eo ar reizhiad d'ardeiñ ar surentez e-keñver erounezadur an arloadoù. Diogelañ a ra e vije arveret al loazoù nemet gant ar goulevioù hag an arveriaded gwirioù rekis gante.\nArdeiñ ar restroù : Ardoet e vez gant ar reizhiad korvoiñ al lenn hag ar skrivañ er reizhiad restroù hag ar gwirioù haezerezh d'ar restroù gant an arloadoù hag an arveriaded.\nArdeiñ an ditouroù : pouchas a reont ouzhpenn ditouroù dindan stumm menegerioù a-zivout stad arc'hwel an ardivink.\nArc'hwelioù pennañ ar reizhiad korvoiñAozañ\nArloadoù / Applications\nArdeiñ al labourioù Reizhiad korvoiñ\nArdeiñ ar restroù\nArdeiñ an enankañ-ec'hankañ\nArdeiñ ar memor\nKraoñell / Kernel\nPeriant / Harware\nRenkadur ar reizhiadoù korvoiñAozañ\nMeur a rizh renkadurioù a vez arveret.\nGant hentenn haeziñ d'ar reizhiad gant an arveriad\nDre estezioù : reizhiadoù treuzgreat hag etrewezhiat, da skouer : amberzañ ur vilhetenn er SNCF\nDre reked : amzer werc'hel\nDre labourioù (batch) : keweriañ dre lodoù, da skouer : hizivaat kontoù bank e-kerzh noz\nGant rizh arloadoù e vez an arveriaded oc'h ober gante\nEvit danzen goulevioù\nEvit dazverañ ar roadennoù\nGant kefluniadur ar reizhiad stlennegel\nUr c'hewerier : reizhiad un-kewerier\nLies kewerier : reizhiad lies-kewerier\nDiazezet war ur rouedad : reizhiad rouedad\nGant an doare da rannañ al loazioù meziantel hag alvezel\nRannañ ar memor etre lies goulevioù : reizhiad lies-goulevet\nRannañ an amzer gewerier etre ar goulevioù en erounezadur : amzer rannet (rannadur dre gantom amzer) pe amzer werc'hel (rannadur dre devet ar poelladoù)\nGant niver an arveriaded diaser\nPerzhioù ur reizhiadAozañ\nAr soliusted : bevennañ an heuliadoù eus an teukadoù periantel pe eus fazioù an arveriaded. Tremen hebioù ar c'holloù stlennegoù beteg gouzout e vije ur chanad.\nAn efedusted : arverañ ar gwellañ possubl al loazioù hag ar gallusterioù periantel (hep dispign re evitañ e-unan).\nAn aested arver : pourchas un areg arc'hañ (emziviz arveriad/reizhiad) ha deznaouadoù fazioù (reizhiad/arveriad) sklaer ha resis.\nAn azasausted : kevaraezañ daskemmadurioù meziantel ha periantel an aesañ ar gwellañ gant binvioù arbennik.\nAr muzuliadusted : marilhañ jederezh al loazioù implijet gant an arveriaded, muzuliañ an arventennoù arc'hwel ha karg.\nUn nebeud reizhiadoù korvoiñAozañ\nGalloud a reer diforc'hiñ meur a rizh reizhiadoù korvoiñ hervez o barregezh d'ardeiñ diaser stlennoù 16 bit, 32 bit pe 64 bit a hed.\nWindows 3.1 16/32 bit\nWindows 95/98/Me 32 bit\nWindows NT/2000 32 bit\nUNIX/LINUX 32/64 bit\nMAC/OSx 32 bit\nVMS 32 bit\nUn nebeud despizadurioùAozañ\n"Liespoellat" (multithreaded) a reer eus ur reizhiad korvoiñ hag a zo gouest da erounit lies poellad (processus) diaser.\n"Kentprenel" eo ur reizhiad korvoiñ pa vez kenstaget ennañ ur c'hanturzhier hag a vez o tazparzhañ an amzer ardivink etre ar poelladoù a c'houlenn anezhañ hervez dezverkoù tevet.\n"Amzer rannet" eo ur reizhiad pa vez ur feurbarzh amzer roet da bep hini eus ar poelladoù gant ar c'hanturzhier. Gwir eo evit ar reizhiadoù korvoiñ liesarveriad a gevaraez da lies arveriadoù d'arverañ diaser war un ardivink arloadoù disheñvel pe beuzheñvel. "Reizhiad treuzgreadel" a reer eus ar reizhiad neuze. Ur feurbarzh amzer avez roet da bep arveriad d'en ober.\nParzhioù ar reizhiad korvoiñAozañ\nKediet eo ur reizhiad korvoiñ gant ur strollad meziantoù o kevaraerañ un etrewezhiañ gant ar periant. Setu un nebeud anezhe :\nar graoñell (kernel) a stroll arc'hwelioù diazezel ar reizhiad evel ardeiñ ar memor, ar poelladoù, ar restroù, an enankoù-ec'hankoù pennañ hag arc'hwelioù kehentiñ ;\nan dewezhier arc'hadoù' (shell) a gevaraez ar c'hehentiñ gant ar reizhiad dre un areg arc'hañ. Hemañ a ro an tu d'an arveriad da sturiañ an trobarzhelloù hep anavezout dre ret dezverkadurioù ar periant e vez oc'h ober gantañ, ardeiñ ennegoù alvezel ha kement zo ;\nar reizhiad restroù (FS, file system) a gevaraez da varilhañ ar restroù en ur gwezennad.\n(br) (fr) Geriadurioù Preder en-linenn\nAdtapet diwar « https://br.wikipedia.org/w/index.php?title=Reizhiad_korvoiñ&oldid=1985213 »\nKemm diwezhañ d'an 7 Ebr 2022 da 17:42\nKemmoù diwezhañ degaset d'ar bajenn-mañ d'an 7 Ebr 2022, da 17:42.


Journal de Renaud Camus, vendredi 11 décembre 2020\ncréée le dimanche 13 décembre 2020, 1 h 08\nmodifiée le mercredi 10 février 2021, 23 h 47Plieux, vendredi 11 décembre 2020. Ayant écrit cent soixante livres, je suppose que je ne fais pas un paresseux très convaincant. ~~~ ~~~~~~~~~ ~~~ ~~~~~ ~~~~ ~~~ ~~~~~ ~~~~~~~~~~. ~~~~~ ~~~ ~~~~~~~~, ~~~ ~~’~~~~~~~~~~ ~~~~ paresse. Je travaille ~~~~~ ~~~ ~~~~ ~~~ ~~~~~~~~~~ ~~ ~~~~ ~~~~~~~~ ~~~~~ ~~~~~~~~~~~ ~~~~ ~~~~~ ~~~~~~~~~ ~~~ ~~~ livre.\nLe ~~~~~~ ~~~~ ~~~~~~~~~~~ ~~~ ~~~ ~~~~~~~~, ~~~ ~~~ ~~~~ ~~~~~~~~~~~~, ~~’~~~~ l’intendance — l’intendance ~~~ ~~~~~~. ~~~~~ ~~~~~ ~~~ ~~~~ ~~~~~~~~~ ~~~ ~~~~~~~ ~~~~~~ ~~~~~~~~~ ~~~~ ~~~~~~~, ~~~ ~~~~~~ ~~~~~~~~~~, ~~~ ~~~~~~~~~~~~~ ~~~~~~ ~~~ ~~~ ~~~~~~~~, ~~~~ ~~~ déléguer. ~~~~~ ~~~~~~~~~ aussi doit être ~~~ ~~~~, ~~~ ~~~~~~~~~~~~~ ~~~ ~~~~~~~~. ~~’~~~~ ~~~ ~~~~ ~~~~ ~~~ ~~~ ~~~~~~~~~ ~~~~, ~~~ ~~~ ~~~~~~~~ ~~~~ ~~’~~~~~~~~~~ ~~~~, ~~~ ~~~ ~~~~~ ~~~~ ~~~ ~~’~~ ~~~~~~~~ pas. Peut-être n’ai-je ~~~~ ~~~ ~~~~~~~. ~~~~~ ~~~~, ~~~ ~~~ ~~~~~ ~~~~ ~~~~~ ~~’~~~~~~~~~~~~, ~~~~ ~~~ ~~~ ~~’~~~~~~ ~~~ ~~~~~~~~~~~ ~~~~~ ~~~ ~~~~~ ~~~~~~~~~~~~ : ~~~~~~~~~, ~~~~~ ~~~~~~~~~~~~ ; ~~~~~~ ~~~~ ~~~~ délégations sont invariablement ~~~~ échecs.\nCe ~~’~~~~ ~~~~, ~~~~~~~, ~~~~ ~~~~~ ~~~ ~~~~ ~~~ ~~~~~ ~~~~-~~~~~, ~~~~~ ~~~~~~~~~~~, ~~~~~ ~~~ ~~~~~~~ — ~~~~~ ~~~~~ ~~~ ~~~ : ~~~~~~ ~~~~~ ~~~~ ~~~~~~~~~. Mais dès que ~~~ ~~~ ~~’~~~~~~~ ~~~~ ~~~~-~~~~~, ~~~~~~~~~~~~, ~~~ ~~~ ~~~~~~~~~~~ ~~~~~~~~~ ~~~~ ~~~~~~ ~~~~ ~~~ ~~~~~ ~~~~~~~ ~~~ ~~~~ ~~~ ~~~~~ ~~~~~~~, ~~~~~~ ~~’~~~~~~~~~~~~ ~~ ~~~~~, ~~~~~ ~~~ meilleur des cas ; ~~~ ~~~~~ ~~~ ~~~~~ ~~~~~~~~~ ~~ ~~~ ~~~~~~~~~~~~. ~~’~~~~ ~~~~~~~~~~~~~~~~~ ~~~~~ ~~~~~ ~~~ ~~~~~~~~ ~~~ ~~~ “~~~~~~~~~~” (~~~ ~~~~ ~~~~ ~~~~~ ~~~ ~~~~ ~~~~ ~~~~~~~~~ ~~~~~, ~~~ vu des réalisations, ~~~ ~~~~ ~~~~~ ~~~~~~ ~~~~~~ ~~~~~~~~~~~~). ~~~ ~~~ ~~~~~ ~~~~~~ ~~~ ~~~~~~~~~~~~. ~~~~~ ~~~ ~~~ ~~~~~ ~~~~ ~~~~~~~~~ ~~~~~ ~~~~~ ~~~~~~~~ ~~~~~ ~~~~ ~~~ ~~~~~~ ~~’~~~~~ ~~~~~~~~ de traduire en ~~~~~~~ ~~~, ~~~ ~~~~~~, ~~~ administration ~~~~ ~~~~~~~~~~~~~ ~~’~~~ ~~~~~ ~~~~~, ~~~ ~~~ ~~~~~~ ~~’~~~~~~~~~~~~ ~~ ~~~~~ : ~~~~~ ~~~’~~~~ ~~~~~~ ~~~~~~ ~~~ ~~’~~ ~~~~~~~~~~~, ~~~~~~~~ ~~~~~~ même de commencer ; ~~~~~ ~~~~ ~~~~~ ~~~~~~ ~~~~~~~~ ~~~ ~~~~~ ~~~~ ~~~~~ ~~~~~~~~~ ~~~~ ~~~ ~~~~~~~ ; ~~~~~ ~~~~~~~ ~~~~ ~~’~~~~~ ~~~~ ~~’~~~~~~~ ~~’~~~~~~~~~~~ ~~~ ~~~~~ ~~~~ ~~~~~~~~~~, ~~~ ~~~ corresponde à aucune ~~~~~~~~ ~~~~~~~~~~ ~~~~~ ~~~ ~~~~~~~~~~ ~~~ ~~~~~~ ~~~~~ ~~~ ~~~ ~~~~~~ continent.\nInvariablement, ~~~ ~~~~~ ~~~~~~~ ~~~~~~~~~, ~~~~ ~~~~~~~~~~~~~ ~~~~~~~~~~ ~~~~ ~~~~ ~~~~ ~~~~ ~~~~~~~ ~~~ ~~~~~~~~~~~~~~~ ~~~ l’inertie. Si je ~~~~~~~ ~~~ ~~~~~~ ~~~ ~~’~~~, ~~~~ ~~~~~~~ ~~~ ~~~~~~~~~, ~~~ ~~~ ~~~~~~~~~~ ~~~~~ ~~~~~~~~ ~~~ ~~~~~~~, ~~~~~~~~~. ~~~ ~~~~~~~ ~~~~ ~~~~~~~~~ ~~~~~~~~~~~~. ~~~~~ ~~~ ~~~~~~~ ~~~~ ~~~~~~ que la précédente. ~~~~~~~ ~~~~ ~~~~~ ~~~~ ~~~~~, ~~~ ~~~ ~~~~~~~ ~~~ ~~~~~~~ ~~~ ~~~~~~~~~~~ ~~~ ~~~~ ~~~~~~~~~, ~~~~ ~~~~~ ~~~~~~ ~~~~ ~~~~~~. ~~~ ~~~~ ~~~~~ ~~~~ ~~~~~ ~~~~~~~ ~~~~~~~~~~~~~~~~~ très disséminés. Peut-être ~~~~ ~~~~~~~ ~~~~~~~~~~~~~-~~~~~~ ~~~ ~~~~~~ ~~~~~ ~~~~~~~~~~~~~~ ~~~ ~~~~~ ~~~~~~~ ~~~~~ ~~~ ~~~~~ ~~~~~~, ~~~~~ ~~~~ ~~~~~~~~ ~~~ ~~~~~ ~~~~~~~~~~~. ~~ ~~’~~~~~~ ~~ ~~~~~~~, ~~~~~ ~~~ ~~~~~, je suis bien ~~~~~~~ ~~~ ~~~~~~~~~. ~~~ ~~~~~ ~~~ ~~~~ ~~~~ ~~~~ ~~~~~~~~~~ ~~~~~~~~~ ~~~~~~~~~~ ~~~ ~~~ ~~~ ~~~~~~~~~~ ~~~~.\nvoir l’entrée du vendredi 11 décembre 2020 et ses 2 images dans Le Jour ni l’Heure


Skol-Hañv 2015 - SIZHUN 1 (5-11 a viz Gouere) - KEAV\nSkol-Hañv 2015 - SIZHUN 1 (5-11 a viz Gouere)\n>> Brezhoneg er gêr\n>> Treiñ (gant Stefan ar Gall)\n>> Istor ha lennegezh\nAR RUMMAD BREZHONEG ER GÊR\n5 – 11 a viz Gouere e Kastellin\nDegemeret e vo kerent gant o bugale dindan 6 vloaz. An dud divugel er mare-mañ met c’hoant enne da zesevel o bugale e brezhoneg. Ar stajidi a zo o micher d'ober war-dro bugale vihan (evel ATSEM, pe en ur vagouri), pe a zo e sell da vont war ar micherioù-se a gavo o flas aze ivez.\nE Skol-Hañv KEAV, en em gavo stajidi ar rummad “Brezhoneg er Gêr” en ur bed brezhonegerien, lod anezho a vo gant bugale desavet e brezhoneg, lod all o devo skiant-prenet war an dachenn-se. Ar gwellañ endro eo evit reiñ kalon dezho ha sikour anezho da gas o raktres betek ar penn.\n• ar sistemoù pouezmouezhiañ e brezhoneg,\n• soniadoù ha skrivadoù,\n• elfennoù a fonetik,\n• distagañ ur vogalenn taolmouezhiet ha hir,\n• distagañ ur vogalenn taolmouezhiet ha berr, en ur ger unsilabennek, e gerioù taolmouezhiet war an eil silabenn diwezhañ ; kensonennoù gwan, kensonennoù kreñv,\n• anaout lec’h an taol-mouezh er gerioù e KLT klasel ; ar stropadoù gerioù a zo da vezañ distaget evel ur geriad hepken,\n• gouzout pe hir pe berr eo ar vogalenn er gerioù unsilabennek ; sandhi kensonenn/vogalenn ; sandhi kensonenn/kensonenn, etre ar gerioù, etre rannoù ar gerioù e-barzh ur ger kenaozet ;\n• roll ar sandhioù er c’hemmadurioù diglok en anvioù-gwan war-lerc’h an anvioù-kadarn ;\n• ar soniadoù : [e] / [ε] ; [γ] / [x] hag all… ;\n• an taolioù-mouezh er frazenn…\n• An tremen a vras etre ar rannyezhioù hag ar reizhskrivadur.\n• Reolennoù heverk ar gwenedeg.\nN’eo ket ar memes animatourien a ray war-dro ar rummad DPM an div sizhun. Ar pezh a vo graet an div sizhun a c'hellfe bezañ un tamm disheñvel eta, met daoust da se, e pep sizhun e vo diouzh an hevelep programm.\nKelennerien: Stevan ar Gall ha unan all (d'ar mare ma lakaemp war wel ar c'hemenn-mañ ne ouiemp ket c'hoazh piv vefe an eil kelenner)\nDesket e vo treiñ testennoù berr ha liesseurt en ur glask chom tost ouzh spered ar brezhoneg.\nPetra vo moien da zeskiñ treiñ ?\nskritelloù (fest-noz, prizoù...)\nrentañ-kont un emvod\nskoulmadoù (da derriñ penn ar skolidi)\npennadigoù skiantel (simpl)\ntammoù bihan eus ur romant\nha kement testenn (berr) a vo degaset gant ar stajidi.\nDiwar ar galleg e vo troet peurliesañ, mes netra ne viro ouzhomp a dreiñ diwar yezhoù all ma fell d'ar stajidi.\nNe vefe ket fall d'ar stajidi degas o fleg-dibleg (« urzhiataer kas-degas ») m'ho deus unan, ha gellet kaout an internet er sal dre WIFI.\nEvel-just e teuio gant pep hini e c'heriadurioù.\nEvel ma oar an holl anavezout Istor ar vro hag he yezh a zo diazezoù pouezusañ d’an den da virout e identelezh.\nAbaoe pell ne oa ket bet kentelioù diwar-benn istor Breizh. Pemp prantad az aio d’ober ar rummad.\n- ar Vretoned hag ar Romaned (1añ kantved a-raok JK / 5 vet kantved goude JK dre vras)\n- ar Vretoned hag ar Saksoned (5vet kantved - 10vet kantved)\n- ar Vretoned hag ar Franked (6vet kantved - 9vet kantved)\n- ar Vretoned hag an Normaned (9vet kanted - 12vet kantved).\n- ar pezh a zeu war wel a-dreuz an 13vet kantved (ar mor evel liamm etre 2 riblenn mor Breizh, ar perzhioù dibar a zo da lu Breizh, ar relijion...)\n• War-lerc’h displegadenn pep prantad e c’hello ar stajidi eskemm ha tabutal war boent-mañ-poent.\n• Pleustret e vo war an treiñ en ur labourat war destennoù berr tennet eus skridoù dave hon istor : an DE EXCIDIO BRITANNIAE pe c'hoazh BUHEZ AGRICOLA, da skouer.\n• Lakaet e vo buhez er c’hentelioù dre c’hoari rolloù : en ur chom a-sav d'ur mare eus an istor ha goulenn gant an dud labourat dre strolladoù bihan gant ar goulenn "ha c'hwi, petra ho pefe graet aze" pe mont gant un dra a zo diouzh ar c'hiz en istor : ar "what if" (petra a vije c'hoarvezet ma....).\nKinniget e vo ar c’hentelioù gant Visant ar Roue. Labouret en deus evit bodañ kalz a zanvez tennet eus ar c'hronikennoù a gomz eus ar Vretoned etre ar 1añ kantved a-raok JK hag an 12vet kantved (a zo dre vras ar prantad ma oa "brezhonegerien" a rene war ar Vretoned), ur c'horpus bras a-walc'h ma lenner istor unan eus ar pobloù koshañ en Europa a zo bev c'hoazh (ne grog ket hon istor gant ar 6vet kantved goude JK e-giz ma lenner alies el levrioù istor diwar-benn Breizh), n'eus ket kalz a bobloù er mod-se ha pouezus eo d'ar vrezhonegerien gouzout an dra-se ha bezañ lorc'h enno.\nAR RUMMAD KAZETENNIÑ\nUr sizhunvezh evit ober anaoudegezh gant bed ar radio\nAsambles gant animatourien ha kazetennerien Radio Kerne e vo fardet 2 abadenn radio a vo skignet da-heul war gwagennoù ar radio. Mont a raio ar skipailh war an dachenn evit atersiñ tud savet e vo pennadoù (kronikennoù) da binvidikaat danvez an abadennoù.\nTañva teknikoù ar radio :\nKomz ouzh ar mikro, prepariñ ha kas da benn un interview, skeudenniñ ur c’helfilm gant ar son, sevel kronikoù, lakaat e plas blenier un abadenn, fardañ ur flash Keleier...\nDeskiñ implijout ar binviji teknik :\nSon-enroller, meziantoù frammañ…\nMa ’z eus kinnigoù kelskrid gant lod (tud eus o familh pe traoù all) gwell a se.\nNe vo ket kemeret ouzhpenn 10 den er rummad-se. Gwelloc’h eo d’ar stajidi bezañ en o aez gant an urzhiataerioù.\n1. Stal c’hoariva\n• Ar c’horf hag ar vouezh\nA-raok kregiñ da c’hoari e ranker kemer amzer da zistignañ ar c’horf. Er vuhez pemdeziek e vez lakaet bec’h war an den, war e gorf. Neuze e vo kemeret amzer da sioulaat ha da selaou ar c’horf dre poelladennoù Qi Gong ha yoga evit mont e darempred gant hon diabarzh deomp-ni. Peurechuet e vo al labour gant ar c’horf a-drugarez d’an dañs a sikouro ac’hanomp evit kaout skiant eus an egor a vo tro deomp hag eus korfoù an dud a vo a-gevret ganeomp-ni war al leurenn.\nPouezus-kenañ eo alaniñ mat. A-drugarez d’an alan e c’heller implijout mat ar vouezh hag ar c’horf.\nSetu un nebeud poelladennoù a vo kinniget e-pad ar staj : lenn barzhonegoù evit distagañ mat brezhoneg ha reiñ lusk d’ar frazennoù ; kanañ evit labourat gant an alan ha gant ar vouezh.\n• Ar c’hommedia dell’ arte\nGraet e vo anaoudegezh gant ar c’hommedia dell’ arte. Ar pal eo labourat war tudennoù kommedia dell ‘arte, war temz spered pep hini anezhe, war ar santimantoù ha c’hoari war ar prim.\n• Ar skritur\nEvit gouzout hiroc'h diwar-benn an eil sizhun (12 -18 a viz Gouere), klikit amañ\nSkol-Hañv 2015 - SIZHUN 1 (5-11 a viz Gouere) Donemat Petra eo KEAV --Keav bremañ --Keav a-hed ar bloavezhioù Petra a vez graet --Skol-hañv --Devezh-studi --Brezhoneg er familhoù Goulennoù ordin --Diwar-benn ar staj --Diwar-benn an devezh-studi Kenskrivomp --Deuit e darempred ganeomp --Lakait hoc'h anv ---Fichenn enskrivañ d'an devezh-studi ---Ar skol-hañv ---An dibenn-sizhun evit ar familhoù Media --Poltredoù ---Skol-hañv ---Devezh-studi ---Dibenn-sizhun evit ar familhoù --Videoioù ---Skol-hañv ---Devezh-studi ---Dibenn-sizhun evit ar familhoù Dihelloù --Dihelloù - Skol-hañv --Dihelloù - Brezhoneg er familhoù --Dihelloù - Devezh-studi Studiadennoù yezh


An esorc’h - Anjela Duval\nPeder lev, pe dost, d’ur grennardenn nav-dek vloaz d’ober war he zreid. Pebezh c’hwistad hent. Ma feiz, keit-se am boa d’ober da vont da welet Mamm-gozh, mamm va zad, Doue d’o fardono tout. Evel-just n’aen ket va-unan da veajiñ keit-se ; tad pe mamm a vije ganin, sklaer eo. Un devezh bepred am eus soñj edomp erru, va zad ha me, un tammig en tu all da vourk Tonkedeg, pa welis un den, ur gwaz ‘kreiz e oad, strujet fall a-walc’h d’am meno, o tont war-zu dimp. Ober a reas ur sell ouzh va zad hag e zremm a sklaeraas gant ur mousc’hoarzhig hegarat. Va zad ivez a seblante e anaout. An den a lakaas e zorn war skoaz va zad hag a lâras dezhañ ur frazennig e galleg ‘n ur stardañ e zorn gant e zorn all, en un doare da ziskouez joa vras outañ. Nebeut a gomzoù avat, ha distaget fall-kenañ. P’edo tec’het an den, a gontas va zad din e istor.\n« Hemañ, eme va zad, a zo bouzar, ha mut ‘oa ivez gwechall. Kaset eo bet da skol ar re vut, ha desket zo dezhañ komz a-walc’h evit ‘n em denn e-unan. Ar pezh a zo kiriek dezhañ da ziskouez kement a joa, eo dre ma’m boa savetaet e vuhez dezhañ pa oa bihan. Er bloaz 1880 ‘oa bet esorc’h, ha traonienn al Leger ‘oa ‘vel ur mor kounnaret. Ar pontoù ‘oa karzhet hogozik holl gant an dour bras. Gleb-mat ‘oa bet dija an hañv. An douar ‘oa leun. Da viz Here, setu daou devezh ha div nozvezh dour o tont, dour-bil hep ehan. An douar na eve ken a zour, ar stêrioù ‘oa ‘n em gavet leun abred, esorc’het an draonienn, goloet ar pradoù ‘hed ar rinier. Tapet ‘oa ar milinoù evel enezennoù e-kreiz an dour. Un dismantr ‘voe bet kement-se evit ar glannidi. Mont a rae al loened gant an dour. Ar plouz, ar foenn, ar c’heuneud, ar c’hirri, hag all. Betek, o tra spontus, ur c’havell, hervez a lavare darn, ‘oa bet gwelet o tremen. Pelec’h ‘oa manet ar bugel ? Per Denez, miliner e milin Gervihan en devoa savet e varc’h war ar maen-milin da harz outañ da vezañ beuzet. E milin ar Pont Kozh ‘oa chomet ur vamm gant he bugel nevez-c’hanet e-pad tri deiz hep n’helle den mont war o zro. Pa izelaas un tammig an dour ez eas Yannik Gwilh Fañchoù war gein e varc’h da gas un tamm boued tomm d’ar vamm ha lienaj sec’h eviti hag he bugelig. Dre c’hras Doue, bev ‘oant chomet o-daou. Eus beg ar rinier da Lannuon, avat, hogozik an holl bontoù ‘oa bet skarzhet gant kas an dour. Distroadet ar pileroù gant herr ar gwez a deue da skeiñ a-benn enno : ar gwez bet displantet eus bord ar rinier gant kounnar an dour. »\nVa zad ‘oa naontek vloaz. O chom ‘oa nepell eus ar rinier, ha mont a rae ‘vel-just da welet an esorc’h. Eñ ha kalz a dud all, tud ar bourk dreist-holl. Biskoazh marteze ‘n oa bet kemend-all a dud en-dro d’al Leger, pont Maho, pont Loser, pont Tromorvan, pont Runfao. Tud e-leizh o sellout hag o tespetiñ. Va zad, emezañ, ‘oa ket ur paotr spontik. Ne rae ket kalz van ouzh dour-bras, difrom-kaer a dostae. Miliner kozh Kergrist, Erwan ar Bihanig, ‘oa war bont Runfao, o tapout kefioù koad eus ar rinier hag o sachañ anezhe e tu Tonkedeg, o soñjal ober e damm pourveañs danvez-tan diwar-goust an esorc’h. Gervel a reas va zad d’en sikour hag ar mud a yeas ivez d’e heul da greiz ar pont. Ar paotrig-mañ ‘oa re yaouank da gompren an dañjer, ha pa ne gleve netra, ne servije ket huchal dezhañ tec’hel ac’hane. Anaout mat a rae va zad ha derc’hel ‘rae tost dezhañ. An dour a greske bepred. A-greiz-holl setu ur garm o sevel… Skarzhet ‘oa ur volz eus ar pont, an hini tu Ploubêr. « Va Doue, ne chomit ket aze, » a huche an dud d’an tri-mañ ‘oa bepred war greiz ar pont.\nErwan ar Bihanig avat a rae desped dezhañ lezel e goad war ar pont. Met ‘oa ket amzer da goll. A-boan da Erwan bezañ en em zibabet eus a-douez e bennadoù koad en e gichen ma skarzhas d’he zro ar volz tu Tonkedeg. En dro-se ‘oa savet c’hwen en o loeroù avat. Ar paotrig o welout ar frailh a grogas ar spont ennañ hag a begas ouzh va zad, ‘n ur skrifal. Ar merc’hed a grie forzh. Va Doue pebezh gwalleur ! Erwan, daoust dezhañ da vezañ kozh, a c’hellas lammat dreist ar frailh. Met va zad ne oa ket ‘vit dispegañ dioutañ ar paotrig mut. Ar frailh a greske bepred hag ar spont a greske ivez. Koll a rae e boan oc’h esaeañ reiñ da gompren d’ar mud penaos en em gemer ‘vit ‘n em savetaat… Erfin gant un difretadenn rust a zispegas anezhañ. Prim e krogas gant un dorn e kolier e chupenn, gant un dorn all e foñs e vragoù, hag e lañsas anezhañ gant herr dreist ar frailh. Evel-just, tud ‘oa en tu all a-raez evit kregiñ er paotrig diouzhtu, hanter-vadaouet hag un tammig bloñset. Va zad yaouank ha skañv ‘oa bet nemet ur c’hoari dezhañ lammat d’e dro dreist an dour. Poent ‘oa avat. Daou vunut goude ne vane netra eus ar pont, nemet tammoù pileroù.\n« Biskoazh, eme va zad, ‘oa bet ken tost all ar marv din. Kentoc’h ‘vijemp aet hon-daou gant an dour ‘vit am bije lezet ar paotrig da veuziñ. Furoc’h, e gwirionez, ‘vije bet lezel ar c’hoad da dremen ‘vit ‘n em lakaat er seurt riskloù. Met pa vezer yaouank… »\nAr mud avat, savet oad dezhañ a gomprenas en devoa va zad graet un dra gaer en e geñver, ha diskouez ‘rae joa outañ bewech m’en gwele.


Pajenn:Morvan - Buez ar Zent, 1894.djvu/320 - Wikimammenn\nPajenn:Morvan - Buez ar Zent, 1894.djvu/320\neur gelennadurez vad ha kristen. Difenn a eure outhi eva netra etre he frejou, n’euz fors pegement a zec’hed e devije. « — Brema zur, emezhi, ne evot nemed dour; mes divezatoc’h, pa viot hoc’h-unan e penn ann tiegez, e c’hellfac’h eva traou all. »\nMonika a iea bep mintin d’ann offerenn ha dioc’h ann noz ez ea adarre d’ann iliz da lavaret he fedennou. Hed ann deiz e laboure enn he zi; mes e kreiz he labour ne golle morse ar guel a Zoue hag ar zonj euz ar baradoz. Poania a rea ive hervez he galloud da bourvei da hoir ezommou ar beorien hag ann dud klanv.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/320&oldid=137516 »


Un enzim a zo ur c'hatalizour biologel, ur volekulenn (protein pe TRN (evit ar ribozim) hag a zo gouest da fonnussaat a vilionoù reaktadurioù kimiek ar vetabolegezh e metoù ar c'helligoù pe etre ar c'helligoù. Mont a reont en-dro gant ur paoter munut ha dicheñch e vezont e dibenn ar reaktadur : katalizerioù biologel (pe biokatalizerioù) a vez graet diouto. Dizoloet eo bet an enzim kentañ gant Anselme Payen ha Jean-François Persoz e 1833. Diwar ar malt o deus puraet ur sustañs kizidik ouzh an tommder hag a oa gouest da hidrolizañ an amidon : Graet o deus diastaz diouti (etimologiezh : diastasis=dispartiañ) abalamour ma tispartie ar sukr eus an amidon.\nAnvidigezh an enzimoù n'eo ket boutin c'hoazh met savet e vez peurvuiañ gant ur wrizienn tost d'an dindanad (substrat e galleg) pe da brodu ar c'hataliz ; ouzhpennet a vez an dibenn "az"'. skouerioù:\nAr glukoz oksidaz a gataliz oksidadur ar glukoz.\nAn'amidon sintetaz a gataliz sintezenn an amidon.\nUn enzim zo ur protein hag evel an holl broteinoù e vez kevanaozet diwar an titouroù dalc'het en TDN pe e TRN virus zo. Ouzhpenn 3 500 enzim disheñvel a zo renablet.\nGrafik 1: Diagram ur reaktadenn katalitek hag a ziskouez an energiezh (E) ret diouzh an amzer(a). Gant ar c'hondisionoù boutin o deus ezhomm ur c'hementad bras a energiezh ar substratoù (A ha B) (E1) evit tizhout ar stad tremen hag a c'hello ar produ (AB) bezañ krouet diwarno. Ur mikrometoù (E) a grou an enzim e-lec'h ma c'hello A ha B mont aesoc'h ha buanoc'h betek ar stad tremen (A...E...B) ar pezh a izela ar c'hementad a energiezh ret evit hen ober(E2). Dre ma vez aesoc'h da dizhout ul live energiezh hag a zo deut da vezañ izeloc'h, e c'hell bezañ fonnusaet ar reaktadur.\nAdtapet diwar « https://br.wikipedia.org/w/index.php?title=Enzim&oldid=1837937 »\nKemmoù diwezhañ degaset d'ar bajenn-mañ d'an 6 Mez 2019, da 16:49.


Ysbaddaden Pencawr - Wikipedia\nYsbaddaden Pencawr (pe "Ysbaddaden Pennaeth y Cewri", da lavarout eo "penn ar gorred", pe Ysbyddaden Bencawr) eo anv ar ramz a zo tad Olwen en danevell Kulhwch hag Olwen er Mabinogi. Hervez ur vojenn e ranko mervel pa zimezo e verc'h.\nPa deuas Kulhwch hag e dud da c'houlenn dorn Olwen e voe graet un degemer a zoare dezhañ: taolet mein outo, ha tri goaf kontammet. Adtaolet an tri goaf da Ysbaddaden, ha gloazet an den: gant an hini kentañ eo gloazet e c'hlin, gant an eil e vruched, gant an trede e lagad, treuzet betek e gilpenn.\nRachel Bromwich ha D. Simon Evans (gol.), Culhwch ac Olwen (Caerdydd, 1988)\nAdtapet diwar « https://br.wikipedia.org/w/index.php?title=Ysbaddaden_Pencawr&oldid=1551019 »\nDernière modification le 21 Gen 2014, à 12:26\nKemmoù diwezhañ degaset d'ar bajenn-mañ d'an 21 Gen 2014, da 12:26.


Bremañ - Niv. 417\nSoñjoù, goulennoù, kinnigoù, oberoù\nEn niverenn tremen e oa testenioù tud hag o deus kemeret perzh e Diwan en ur mod pe unan all. Hol lennerien ha lennerezed n’int ket chomet diseblant : lod anezhe o deus skrivet deomp evit kemenn e savent a-du pe, da vihanañ, e oant frealzet e vefe lakaet ar gaoz war draoù a daver warno peurvuiañ. Ken pouezus eo Diwan evit hor yezh ken e soñj deomp eo mat gouestlañ div niverenn da-geñver 40 vloaz ar skolioù dre soubidigezh.\nNe oa ket ezhomm da gontañ istor Diwan adarre deoc’h. Chom stanket war an diaesterioù, ar skoilhoù, n’eo ket gwall spletus kennebeut, ha pa rankfent bezañ dielfennet, komprenet ha renket. Ezhomm zo da vont pelloc’h. En em soñjal war an 10, 20 pe 30 vloaz da zont. Dre Ziwan e tremeno dazont ar brezhoneg ha n’eus den ebet hag a vefe kontant e chomfe ar rouedad da grakvevañ evel ma ra hiziv. Peogwir e karomp holl hor yezh ha peogwir e karomp holl Diwan e fell deomp holl tremen d’ur mare nevez. Ra zeuio da wir er bloavezhioù a zeu hunvreoù ha kinnigoù zo kavet en niverenn-mañ.\nUl labour ramzel a vez graet bemdez gant youlidi hag implijidi Diwan. Penaos harpañ anezho da wellaat ha kreñvaat o skolioù ? Dre an diabarzh ha dre an diavaez, moarvat. Bezañ frammet gwelloc’h evit kaout ur rouedad skolioù yac’h, kreñv ha lañsus, koulz e-keñver aozioù micher hag e-keñver pedagogiezh.\nEvit kadarnaat ha kreñvaat al labour-se e rankomp sevel un endro lezennel broudus ivez.\nPenaos diwanañ da vat hep ur statud evit ar brezhoneg hag unan evit Breizh ? N’eo ket gant ul label “yezh kenofisiel” hepken e vo gwaredet ar yezh, anat. Kalz startoc’h e vo he saveteiñ heptañ avat. N’eus nemet dre ur gwir galloud politikel lec’hel e Breizh e c’hallimp gounit seurt statud. Stourm evit ur gwir galloud er vro a dalvez kement ha stourm evit Diwan. Rak amañ end-eeun eo, e Breizh, e vo kavet ar youl, an dud hag an arc’hant da saveteiñ ar brezhoneg.\nGerig ar skipailh ha "N’eus netra skianteloc’h !"\nDilhad Naoned prezegenn gant Hubert Reeves...\nRusiangerien Latvia, saotradur e New Delhi...\nAr vorlaeron a oa araokourien sokial anezho.\nAr sell kronologel war ar pezh a c’hoarvez e Katalonia.\nUr brezel zo e mediaoù Stad Spagn e-keñver Katalonia.\nAl label “Takad stêr ouez” zo aet gant al Leger.\nPetra eo perzh ti-gar nevez an Oriant er c’hêroazañ ?\nAgregadur, Dizale, kreizenn Yezhoù ha Sevenadur.\nAdijinañ ur statud a servij publik evit Diwan\nEmañ izili Diwan o klask un diskoulm e-keñver arc’hant.\nKelenn, stourm hag en em soñjal\nPennad-kaoz gant Fanny Chauffin diwar-benn he levr.\nHentoù evit adaozañ Diwan : ar micherelaat\nKinnigoù Bertrand Deléon, skolaer ha bet sindikadour.\nTri levr bet kaset da Vremañ a ginnigomp amañ.\nKomzoù gant Francis Favereau diwar-benn e levr nevez.\nPladenn nevez Gilles Servat zo bet lakaet er gouloù.\nUr webstirad fentus a vez aozet gant strollad Barzhanoff.\nC’hoari nevez Aplud, peadra da gaout fent a-stroll.\nUr yac’haour dic’hortoz a c’heller gwelet e Beauvais.\nDisleksiezh : ur gavadenn a bouez gant Breizhiz.\nSkolpennoù mod cordon-bleu ha koulourdrenn farset.\nKatalonia : brezel ar c’heleier\nKan d’al Leger glan\nN’omp ket ’barzh !


Journal de Renaud Camus, mercredi 25 octobre 2017\ncréée le jeudi 26 octobre 2017, 16 h 21\nmodifiée le jeudi 26 octobre 2017, 16 h 25Plieux, mercredi 25 octobre 2017, minuit. Décidément, il est écrit que je n’arriverai pas à parler des églises de Perse et de ~~~~~~~~~~~~, ~~~~~ ~~’~~~~~~~~~, ~~~~ ~~’~~~~ ~~~~~~~~~ ~~~~~~~, ~~~ ~~~~~ ~~~’~~~~~~~, enthousiasmé, bouleversé, ~~~~~~-~~~~~ — surtout la seconde, ~~~~~-~~~~~, ~~~~~ ~~~~ ~~~~~~~~~~ ~~~~~~~~~ ~~~~~~, ~~~~ ~~~~ ~~~~~ ~~~~~~~ ~~~~~~~ ~~~~ ~~’~~~~ ~~~~~~~ ~~~~~, ~~~~~ ~~~ ~~~~~~~~ ~~~ ~~~~~ ~~~~ ~~~~~~~~~ ~~ ~~~~~~~~ ~~ ~~~~~~, ~~~~~ magnifiquement. Ici, dans ~~~ ~~~~~~ ~~~~~, ~~’~~~~~~~~~ ~~’~~~~~~~~~. ~~~ ~~~~~~~~~~~~~ ~~~ ~~~~ ~~~ ~~~~~ ~~ ~~~~~~. ~~’~~~~~~ ~~~~~~~ ~~~ ~~~ ~~~~~~~~, ~~~~~~~~~~~ ~~~~~~~~~~~~~~~~~~~ ~~ ~~~ ~~~~~~ ~~~~~~~ ~~~ ~~~~~~~~, ~~’~~~~~~~~~~~~~~ et la haine ~~~~~-~~~~~, ~~~~~~~~~~ ~~~ ~~~~~~~~ ~~~~~~~~~ : ~~~~~~~~~ ~~~~~~~~ ~~’~~~~ ~~ ~~~~ ~~~~~ ~~~~~~~~~~ ~~~ ~~~~~~~~~ ~~’~~~~~~~~ ~~~ ~~~~~~~~~~ ~~~ ~~~ ~~~~~~~~~~~ ~~~ ~~~~~~, ~~~~~~~ ~~~~ ~~’~~~~~ ~~~~~~~~ ~~~~~~~~ contre moi pour ~~~~~~~~~ ~~~ ~~~~~~ ~~~~~~~ ~~’~~~~~~~~~ ~~~ ~~~~~~~~~~~ ~~ ~~~ ~~~~~~ ~~~~~~~~. ~~~~~~~~~~~, ~~~~~ ~~~ ~~~~~~ ~~~~~~~, ~~~~~ ~~~ ~~~~~~~ ~~~~~ ~~~~~~~ ~~~~ ~~~ ~~~~~~~~~~ ~~~ ~~~~~~~~~~ ~~~ montrer l’absurdité de ~~~~ ~~~~~~~~~~~~, ~~~~~~~~ ~~~~~~ ~~’~~~~~~~~~, ~~~~~~~~ ~~~~ ~~~ ~~~~~~ ~~~~ ~~~~ ~~~ ~~~~ ~~~~~ ~~~~~~~~~~~ ~~~ contraire :\n« ~~~ ~~~~~~~ ~~~~ ~~~~~~~~~~~~~ ~~ ~~~ ~~~~~~~~, ~~~~~~~ ~~~ ~~~~~~~~, Hitler ne paraîtra ~~~~ ~~~~~~ ~~~~~~~~~ ~~~~~ ~~~~~-~~~~~ ~~~~~ ~~~~~~, ~~~~~ ~~~~. »\nHélas, ~~~~~ ~~~~~~~ ~~~ ~~~ ~~~~~~ ~~~ ~~’~~~~~~~~~ ~~ ~~~~~~~~~ ~~~ ~~~~ ~~ ~~~ ~~~~~~ ~~~~~~~~~~~~, ~~ ~~~~~~~~ par les juges, ~~~~ ~~~ ~~~~~~~~ ~~~~ ~~~~~~~~~ ~~~ ~~~~~~~~~~~ ~~~ ~~~~~~~~~~~ ~~~~~~ ~~~ ~~~~~~~~~ ~~~~ ~~~ ~~~~~~~~ ~~~ ~~~~ concitoyens.\nSur ~~~~ ~~~~~~~~~ ~~~ ~~~ ~~~~~~~, ~~~ ~~~~~ ~~~~ ~~~~~~ porter plainte pour ~~~~~~~~~~~~~ ~~~~~~~~~~~~ — ~~’~~~~ ~~~~~ ~~~ moins.\nTout ~~~~~ ~~~ ~~~~~~~~ ~~~~ ~~~~~ ~~~ ~~~~~~~~~~~~ ~~~~~~~~~~ ~~~ ~~~~~~ ~~~ ~~~~ ~~~~~~ ~~~~~~~~~ ~~~~~~~ ~~~~~~~~~~, ~~~~~~ ~~~~~ ~~~~~ ~~~~ hypostase “Aimée Le ~~~~~~”. ~~~ ~~~~~~~~~ ~~~~~ ~~~~ ~~~ ~~~~~ ~~~~~~~~ ~~~~~ ~~~~~~ ~~~~~~~~~~ ~~ ~~~ ~~~~~~~~~~~ ~~~~~-~~~~~~~~ ~~~~ ~~~~~~ ~~~~~~~~~~~ ~~~ ~~~~~~ Â~~~ ~~~~~~~, ~~~~~ ~~~~~~~ ~~ ~~~~~~~~~ ~~~ roture, l’ignominie qu’il ~~ ~~ ~~ ~~~~~~~~~ ~~~~ ~~~~~ ~~~ ~~~~ ~~~~~~ ~~~ ~~~ ~~~~~~~~ ~~~~~ ~~~ ~~~~~ ~~~~, ~~~ ~~~~~ ~~~~~~~. ~~~ ~~’~~~~ ~~~~~ ~~~~~~ ~~~~ ~~~ ~~~~~~ ~~~ plus atroce, ni ~~~ ~~~~~ ~~~~~~ ~~~ ~~~~~~~~~~~~~, ~~~~~ ~~’~~~~ ~~~~~~~~~~~~~, ~~ ~~~~ ~~~~~, ~~~ ~~~~~ ~~~~~~~~~~~~~ ~~ ~~’~~~~~~~~, ~~~ ~~’~~~~~~ ~~ ~~’~~~~~~~~ ~~~~~~~~~~~~~~~. ~~~ ~~~~~~ ~~’~~~ ~~~~ ~~~~ ~~~~~ à fait inconscient, ~~~~~-~~~~~, ~~~~ ~~ ~~~~~~ ~~-~~-~~~ ~~~~ ~~~~~~~~~~~~~ ~~~~~~~~~~, ~~~ ~~~~ ~~’~~~~~~ ~~~~ ~~~~~ ~~~~~~~~~~, ~~~ ~~’~~~~ ~~~~~~~~~~ ~~~~~ ~~~~ ~~~~~ ~~ blattes.\nMoi ~~~~ ~~~ ~~~~~~~~ ~~~~~ ~~~~~ que de déranger, ~~’~~~~~~~~ ~~~~~ ~~~~ ~~~~~~~~~~~~ ~~~~~~~~~ ~~~~ ~~~~~~~~~~~ ~~~~ ~~~~~ ~~~~~~~~~ ~~~ ~~~ ~~~~~~~ ~~~~~~~~ ~~~~~~~~~~, nuire, nuire, nuire, ~~~ ~~’~~~~~~~~ ~~~ ~~’~~~~~ ~~ ~~’~~~~~~~~ ~~~ ~~~~~, ~~~ bien au-delà. Celui-ci ~~ ~~~~~~ ~~~~ ~~~~~~~~~, ~~~ ~~~ ~~ ~~~~~~ ~~~~ ~~~~~ ~~~~~~ ~~~~~~~ ~~~~ ~~~~, ~~~~ ~~~ ~~~~~~~~~~ ~~~~ ~~~ ~~~~~~~~ ~~ ~~’~~~~~~~~ ~~~ ~~~~~~~ ~~~~~~~~~~~, ~~~~~~~~ ~~’~~~ se trouvait que ~~~ ~~~ ~~~~~~~, ~~~ ~~~ ~~~~~~~~ — ~~~ ~~~~ ~~~~ ~~~~~~ ~~~ ~~~~~~~~~~~~ ~~~’~~~ ~~~ ~~~~~~~~~~~~ ~~~ ~~~~ ~~~~~~~~~. ~~~~ ~~~~ ~~~~~~~~~~~~ ~~~~~~~~~ ~~~ ~~~~~~-~~~, ~~~~~~~~~~~, ~~~~~~ pratiquement tout le ~~~~~~, ~~ ~~~~ ~~~~~~~ ~~~~~~~~, ~~~~~~~~~ ~~ ~~~~~~~ ~~~~~ ~~~~ ~~~~~ ~~~~ ~~~~~~~~~~ ~~~’~~~ ~~~~~~~ ~~~ ~~~~~~ ~~~~~~~ ~~~~~ ~~~~ ~~~~~~~~~~ ~~~~ ~~~~~~ ~~~ ~~~~ ~~~~ ~~~~~ hard qu’ils puisse ~~~~~~~~, ~~~~~ ~~’~~~~~~~~~ ~~~~ ~~~~~~ ~~~~ ~~~ ~~~~~~~~~~ ~~~~~~~. ~~~~~~ ~~’~~ ~~~ ~~~~~ ~~~~~~~~~~ ~~~~~~~~ ~~~~-~~~~~, ~~~~~ ~~~ ~~~~~ ~~~ ~~~ ~~~~, ~~’~~~~~~~~~ ~~~~ ~~~ ~~~~ ~~~~~, même s’il entraîne ~~~~~~~~~ ~~~~~~~~~~~~ ~~~~~ ~~~~ ~~~~~ chastes.\nLa ~~~~~~~ ~~~~~~~~~~ ~~~ ~~~~, ~~~~~ ~~~~~ ~~~~~~~~~, ~~~~ ~~~ ~~~ ~~~~~~~~~~ ~~~~~ ~~~~ ~~~~~~~~~~~~, ~~~~~ ~~~~ ~~~~~~~~~~~~ ~~~~~~~~~~~ ~~~~ ~~~~~~~~~~~ ~~ mon endroit. C’est ~~~ ~~~~~~ ~~~~ ~~~ ~~~ ~~~~~ ~~~ ~~~~~~ ~~~ ~~~~~~~~~~~~~ ~~’~~~~ ~~~~~~~, ~~~ ~~’~~~~~~~~~~~ ~~~~~~ ~~~ ~~~~~~~~~~~~, ~~~~~~~~~~ ~~~ ~~~~~ ~~~ ~~~~~~~~~~ ~~~~~ ~~~ ~~~~~~~~~~ ~~’~~~~~~~~~ ~~~ Tricks ou de ~~~~~~ ~~~ ~~~~~ ~~~~~~ ~~~ ~~~~ journal, ~~~ ~~~~~ ~~~ ~~~~~~~~~~~~~ ~~~~~~~~ ~~~~~~~ ~~~ ~~~~~~~~~~~~ ~~~~~~~~~~~ ~~~ ~~~ ~~~~~~ ~~~ ~~~ ~~~~ ~~~~~~~~~. “~~~~~~ ~~~ ~~~~~” ~~’~~~~~~~ aussi, sur le ~~~~ ~~~~~~~~~~~ ~~~~~ ~~~~~~ ~~~~ ~~~~ ~~~~~~ ~~~ ~~~ ~~~~~~ ~~~~~ ~~~~~ ~~~~~~~~, ~~~~ ~~’~~~~~~ ~~~~ ~~’~~~~~~~~ ~~~ ~~~ ~~~~~~~~~ ~~’~~~~~~ ~~~~ ~~~~~ ~~~~ ~~’~~~~~~~~~ ~~~ ~~~ transmission — comme si…\nMais ~~~~~~~~~ ~~~~~, ~~~~ ~~~~~~~ ~~~ ~~~~~~~ ~~~~~~~~~~~~~. ~~~ ~~~ ~~~~~~~~ ~~~~~ ~~~ ~~~~ ~~’~~~ ~~~ ~~~~~~ ~~ ~~~~ ~~~~~~~~ ~~~~~ ~~~~~ ~~~~~~~~ ~~~ ~~~~~ ~~~~~ ~~~~~~~, et prendre tant ~~~ ~~~~~ ~~~~~~. ~~~~~~ ~~~ ~~~~~~~~ ~~~~ ~~~~~~ ~~~ ~~~~ ~~~~~~~~, ~~~~, ~~’~~~ ~~~~~~~ ~~~~~~~~~ ~~ ~~~ ~~~~ ~~~ ~~~~~~~~ ~~’~~~~…\nvoir l’entrée du mercredi 25 octobre 2017 et son image dans Le Jour ni l’Heure


An Arrotino, hervez ur skeudenn anezhañ graet gant Giorgio Sommer (1834-1914).\nMunud eus an Tribuna of the Uffizi, un daolenn gant al livour saoz Johann Zoffany (1733 – 1810) ma weler an Arrotino, evel pa vije bet en Tribuna adalek ar bloavezhioù 1770, gant Chimera di Arezzo a-dreñv dezhañ; dastum henzelwennoù en un daolenn evel-henn a oa un doare-livañ anvet capriccio.\nAn Arrotino (ar breolimer en italianeg), pe ar Scythian, al lemmer-kontilli, pe Apollon ha Marsyas, zo un delwenn roman-ha-hellenadek eus skol Pergamum ma weler ur gwaz o lemel ur gontell war ur vreolim.\nDizouaret e voe an delwenn e penn-kentañ ar XVIvet kantved ha meneget en ur renabl graet war-lerc'h marv Agostino Chigi (1520) en e genkiz e Trastevere, a zo deuet da vezañ ar Villa Farnesina.\nWar ziskouez emañ en Uffizi, a-gevret gant livadurioù, abaoe an XVIIIvet kantved.\n↑ "uno Augure di marmore, sta a ginocchi piegati et sega un saxo" "un Augur marmor, en e gluch, o lemmañ ur gontell war ur vreolim"\nAdtapet diwar « https://br.wikipedia.org/w/index.php?title=Arrotino&oldid=1855725 »


Accueil / Lec'h / Breizh / Nozvezh gala e Plabenneg evit C’hwi a gano !\nMaxime TOUZE 4 December 2016\nTapis ruz, poltrederien, saeoù brav ha gwiskamantoù cheuc’h, heñvel a-walc’h ouzh festival Cannes e oa deuet da vezañ Sal Tangi Malmanche e Plabenneg digwener dremenet. The place to be e oa zoken ! Skignet e oa bet evit ar wech kentañ er bed ar stirad hirc’hortozet C’hwi a gano ! Ur stirad mod c’hoarigan amerikan pe saoz, siellet “produet e Breizh”, pe “produet e Bro-Leon” kentoc’h dre m’eo bet graet pep tra e korn-bro Plabenneg.\nUn nozvezh a-feson a oa bet prientet gant renerien ar stirad nevez-mañ a vo embannet e bemp rannad bep Sul adalek hiziv war YouTube. Souezhadennoù a bep seurt, atersadennoù gwir an aktourien hag ar skipailh ren, dirak un 300 bennak a arvesterien. Ur mennozh ganet e spered div blac’h yaouank, Perynn Bleunven ha Justine Morvan, ur reuziad amzer ’zo. Awenet int bet gant o eñvorennoù krennardezed hag ar filmoù a blij dezho. Heuliet e vez Lili e-barzh he lise An Nor Digor, ul lise gouestlet d’an arzoù : dañs, kan, sonerezh,… Diaes eo dezhi kavout he flas etre ar pezh he deus c’hoant da vezañ hag ar strolladoù all, dreist-holl al Leon Bitches, gwir steredennoù al lise.\nEzhomm a zo bet eus kalz tud evit ober war-dro pep tra : filmañ, frammañ, c’hoari, aozañ, ober war-dro an dud a-youl vat,… Filmet e oa bet ar rannadoù e-pad div sizhun e fin miz Eost diwezhañ. Un disoc’h brav, dreist-holl pa ouzer n’eus ket bet lakaet tost gwenneg ebet e-barzh, an dafar zo bet prestet dezho hag an aktourien a oa a-youl vat.\nUn dra nevez eo e bed ar brezhoneg hep mar ebet, un dra hag a blijo kalz d’ar re yaouank, peadra da ziskouez da dout an dud ar pezh a c’haller ober e brezhoneg. Plijusoc’h c’hoazh eo dre ma vez santet eo naturel implij ar yezh ha n’eo ket un ober stourm e mod ebet. Meuliñ a ranker labour an holl dud o deus kemeret perzh er raktres-se. Ur skouer vat eus ar pezh a c’haller ober pa vezer mennet ha pa chomer hep lavaret “n’omp ket gouest”.\nKit ’ta da welet ar rann gentañ.\nShare the post "Nozvezh gala e Plabenneg evit C’hwi a gano !"


Santiago 1 CCO -  Santiago - Jnea˜ siiˉ Tiáa˜, - Bible Gateway\nSantiago 1 Chinanteco de Comaltepec (CCO)\n1 Jnea˜ siiˉ Tiáa˜, jaangˋ dseaˋ i̱ jmóoˋ lají̱i̱ˈ˜ e iing˜ Fidiéeˇ có̱o̱ˈ˜guɨ Fíiˋnaaˈ Dseaˋ Jmáangˉ, jo̱ jmoˈˊo e jiˋ la e catɨ́ɨngˉ lajɨˋ guitu̱ˊ ˈléˈˋ dseaˋ Israel i̱ lɨ́ɨngˊ dseaˋ quiáˈˉ Dseaˋ Jmáangˉ i̱ sɨsooˇ sɨjǿngˆ fɨˊ laˈúngˉ fɨˊ jmɨgüíˋ. Guicó̱o̱ˈˇbaaˈ lajaangˋ lajaangˋnaˈ.\nFidiéeˇbingˈ i̱ jmɨcó̱o̱ˈ˜ dseaˋ e ñirˊ e˜ nijmérˉ\n2 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, güɨlɨˈiáangˋ óoˊnaˈ mɨ˜ íingˈ˜naˈ lɨ́ˈˆ doñiˊ eeˋ e huɨ́ɨngˊ, 3 dsʉco̱ˈ nɨñíbˆ ˈnʉ́ˈˋ guiʉ́ˉ e mɨ˜ móoˉnaˈ jaléˈˋ e huɨ́ɨngˊ do, jo̱baˈ eáangˊguɨ seaˋ bíˋ quíiˆnaˈ e téˈˋnaˈ fɨˊ guiʉ́ˉ lɨ˜ nɨteáangˋnaˈ có̱o̱ˈ˜ Dseaˋ Jmáangˉ. 4 Jo̱ co̱ˈ jmɨˈúumˋbaˈ e dseángˈˉ téˈˋbaˈ e nisíngˈˉnaˈ teáˋguɨ e fɨˊ guiʉ́ˉ do có̱o̱ˈ˜ jaléˈˋ e dsingɨ́ɨngˉnaˈ do, jo̱baˈ nilɨguiúngˉnaˈ laco̱ˈ sɨˈíˆ fɨˊ quiniˇ Fidiéeˇ.\n5 Jo̱ song jaangˋ dseaˋ lajeeˇ laˈóˈˋ ˈnʉ́ˈˋ jaˋ ñirˊ e˜ nijmérˉ quiáˈˉ lɨ́ˈˆ doñiˊ eeˋ, jo̱baˈ ˈnéˉ e nimɨ́ˈrˉ Fidiéeˇ e nijmɨcó̱o̱ˈ˜ quiáˈrˉ e niˈɨ́ˆ dsíirˊ e˜ jaléˈˋ e nijmérˉ quiáˈˉ jaléˈˋ e camɨrˊ do; co̱ˈ íˋbingˈ cuøˈˊ jaléngˈˋ dseaˋ lalíingˋ jo̱guɨ e iáangˋ dsíirˊ mɨ˜ mɨˈˊ dseaˋ írˋ e jmɨcó̱o̱iñˈ˜ do quiáˈrˉ, jo̱guɨ jaˋ e ˈgaaiñˋ jí̱i̱ˈ˜ co̱o̱ˋ quiáˈˉ jaléˈˋ e jo̱ cajo̱. 6 Dsʉˈ mɨ˜ nimɨ́ˈrˉ Fidiéeˇ lajo̱, ˈnéˉ e jábˈˉ nilíiñˋ e nijmɨcó̱o̱bˈ˜ dseaˋ do quiáˈrˉ, jo̱guɨ jaˋ ɨ́ˆ dsíirˊ jí̱i̱ˈ˜ co̱o̱ˋ faˈ e dseaˋ do jaˋ nijmɨcó̱o̱ˈr˜ có̱o̱ˈ˜ e jo̱; co̱ˈ song i̱i̱ˋ dseaˋ jaˋ óorˋ júuˆ ta˜ dsíiˊ e nijmɨcó̱o̱ˈ˜ Fidiéeˇ quiáˈrˉ, jo̱baˈ i̱ dseaˋ íˋ lɨ́ɨiñˊ lafaˈ jmɨɨˋ mɨ˜ dsiguíingˉ có̱o̱ˈ˜ guíˋ fɨˊ la fɨˊ na. 7 Jo̱ i̱ dseaˋ i̱ lɨ́ɨngˊ lajo̱ jaˋ güɨˈíˋ dsíirˊ faˈ lɨɨng˜ eeˋ nijmɨcó̱o̱ˈ˜ Fidiéeˇ quiáˈrˉ, co̱ˈ jaˋ niñíiñˋ jí̱i̱ˈ˜ co̱o̱ˋ e jo̱ quiáˈˉ dseaˋ do. 8 Co̱ˈ i̱ dseaˋ laˈíˋ, lana ɨˊ dsíirˊ co̱o̱ˋ jo̱guɨ dsaˈóˋ e jiébˈˋ nɨˈɨˊ dsíirˊ, jo̱guɨ jaˋ iʉ˜ dsíirˊ có̱o̱ˈ˜ jaléˈˋ e jmóorˋ do cajo̱.\n9 Jo̱ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e i̱i̱ˋ lajeeˇ laˈóˈˋ ˈnʉ́ˈˋ i̱ jaˋ ˈgaˈˊ lɨˊ seaˋ quiáˈˉ fɨˊ jmɨgüíˋ la, jo̱baˈ ˈnéˉ e nijmiˈiáamˋ dsíiˊ i̱ dseaˋ laˈíˋ, co̱ˈ Fidiéeˇbingˈ i̱ niseángˈˊ i̱ dseaˋ do yʉ́ˈˆ mɨ˜ nitɨ́ˉ oor˜ quiáˈrˉ. 10 Jo̱guɨ lajo̱bɨ cajo̱ i̱i̱ˋ lajeeˇ laˈóˈˋ ˈnʉ́ˈˋ i̱ seaˋ cuuˉ, ˈnéˉ e nijmiˈiáamˋ dsíiˊ dseaˋ do fɨng cajméeˋ Fidiéeˇ e nijgiáaiñˉ dseaˋ do, co̱ˈ i̱ dseaˋ seaˋ cuuˉ do lɨ́ɨiñˊ lafaˈ co̱o̱ˋ líˆ quiáˈˉ lɨ́ˈˆ doñiˊ eeˋ onuuˋ, co̱ˈ jaˋ huǿøˉ téˈˋ e jí̱ˈˋ. 11 Co̱ˈ mɨ˜ nilɨguíiˉ ieeˋ, dsifɨˊ lajo̱b lɨfíngˈˆ líˆ quiáˈˉ e onuuˋ do, jo̱ dsifɨˊ ladob nitéˈˋ fɨˊ ni˜ uǿˉ, jo̱guɨ íimˉ lají̱i̱ˈ˜ e iaˈˊ do. Jo̱ lajo̱b lɨ́ɨˊ có̱o̱ˈ˜ i̱ dseaˋ seaˋ cuuˉ, co̱ˈ mɨ˜ nitɨ́ˉ oor˜ quiáˈrˉ e nidséiñˈˉ fɨˊ jmɨgüíˋ co̱o̱ˋ, catʉ́ˋbre lajaléˈˋ e seaˋ quiáˈrˉ fɨˊ jmɨgüíˋ la.\nMɨ˜ dsingɨ́ɨngˉ dseaˋ jaléˈˋ e huɨ́ɨngˊ\n12 Juguiʉ́ˉjiʉ quiáˈˉ jaléngˈˋ dseaˋ i̱ jmóoˋ téˈˋ có̱o̱ˈ˜ jaléˈˋ huɨ́ɨngˊ e dsingɨ́ɨiñˉ uíiˈ˜ e jaˋ jmóorˋ jaléˈˋ e jaˋ dseengˋ, dsʉco̱ˈ mɨ˜ ningɨ́ˋ e cajméerˋ e jo̱, jo̱guɨbaˈ niˈíñˈˋ lají̱i̱ˈ˜ e guiʉ́ˉ e catɨ́ɨiñˉ e nilɨseeiñˋ cøøngˋ có̱o̱ˈ˜ Fidiéeˇ lata˜, co̱ˈ lajo̱b júuˆ cacuøˊ Fidiéeˇ lamɨ˜ jéengˊguɨ quiáˈˉ jaléngˈˋ dseaˋ i̱ jmiˈneáangˋ írˋ.\n13 Jo̱guɨ mɨ˜ iing˜ jaangˋ dseaˋ e nijmérˉ e jaˋ dseengˋ, jo̱ jaˋ güɨˈíˋ dsíirˊ e Fidiéeˇbingˈ i̱ jmóoˋ e iiñ˜ e nijmérˉ lajo̱, co̱ˈ Fidiéeˇ jaˋ catɨ́ɨiñˉ jí̱i̱ˈ˜ capíˈˆ faˈ e nijmérˉ e jaˋ dseengˋ, o̱ˈguɨ jmóorˋ faˈ e lajo̱b nijméˉ dseaˋ jiéngˈˋ cajo̱. 14 Dsʉˈ jaˋ lɨ́ɨˊ lajo̱, co̱ˈ lɨ́ˈˆ lɨˊ yaam˜ dseaˋ ɨˊ dsíirˊ gaˋ, jo̱guɨ yaam˜bre cajo̱ iiñ˜ e nijmérˉ jaléˈˋ e jaˋ dseengˋ,co̱ˈ jo̱b lɨquié̱e̱ˊ quiáˈrˉ e nilɨgøøiñˋ e nijmérˉ jaléˈˋ e jaˋ dseengˋ do. 15 Jo̱ có̱o̱ˈ˜ jaléˈˋ e gaˋ e ɨˊ dsíirˊ do, e jo̱baˈ jmóoˋ e jmɨrǿngˋ dseeˉ yaaiñ˜. Jo̱guɨ mɨ˜ nɨˈmɨ́ɨngˈ˜ eáangˊ e dseeˉ do, jo̱baˈ i̱ dseaˋ íˋ niˈnámˋbre có̱o̱ˈ˜ Fidiéeˇ lata˜ jóng.\n16 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ i̱ ˈneáanˋn eáangˊ, jaˋ jmɨgǿøngˋ yaang˜naˈ có̱o̱ˈ˜ jaléˈˋ e jo̱. 17 Jo̱ Fidiéeˇbingˈ i̱ cuøˈˊ jneaa˜aaˈ jaléˈˋ e guiʉ́ˉ jo̱guɨ jaléˈˋ e niguoˈˆ, jo̱ íbˋ cajo̱ i̱ cajmeáangˋ jaléngˈˋ i̱ jmijneáˋ jɨˋ i̱ seengˋ fɨˊ yʉ́ˈˆ jmɨgüíˋ e laco̱ˈ seaˋ jmɨɨ˜ jo̱guɨ seaˋ uǿøˋ. Jo̱guɨ ˈñiaˈˊ Fidiéeˇ jaˋ tó̱o̱ˋ jmɨɨ˜ faˈ e nilɨsɨ́ɨiñˉ laco̱ˈguɨ lɨsɨ́ɨngˉ jaléˈˋ jɨ˜ i̱ seengˋ fɨˊ yʉ́ˈˆ jmɨgüíˋ, co̱ˈ jaˋ quɨ́ˈˉ jmɨɨ˜ e nilíˋ lajo̱, co̱ˈ dseángˈˉ røøbˋ lɨ́ɨngˊ dseaˋ do lata˜. 18 Jo̱ co̱ˈ Fidiéeˇ ˈñiaˈˊbre calɨˈiiñ˜, jo̱baˈ cacuørˊ e nilɨse̱e̱ˉnaaˈ cøøngˋ có̱o̱ˈr˜ laˈeáangˊ có̱o̱ˈ˜ e jáˈˉ lɨ́ɨˋnaaˈ júuˆ quiáˈˉ Dseaˋ Jmáangˉ. Jo̱ cajméerˋ lajo̱ e laco̱ˈ jaléngˈˋ jneaa˜aaˈ, dseaˋ lɨ́ɨˊnaaˈ dseaˋ quiáˈrˉ, nisíngˈˉnaaˈ fɨˊ quiniˇguɨ jee˜ jaléngˈˋ dseaˋ i̱ nijméˉ Fidiéeˇ i̱ nilíingˉ dseaˋ quiáˈrˉ.\nJial lɨ́ɨˊ mɨ˜ dseángˈˉ e jáˈˉ e lɨcuíingˋ dseaˋ Dseaˋ Jmáangˉ\n19 Jo̱ té̱e̱ˊ óoˊnaˈ jaléˈˋ e júuˆ la, dseaˋ rúˈˋnaaˈ i̱ ˈneáanˋn eáangˊ, e lajɨɨmˋ ˈnʉ́ˈˋ ˈnéˉ guiéeng˜ guiʉ́ˉ yaang˜naˈ e ninúuˆnaˈ røøbˋ; dsʉˈ jaˋ ˈnéˉ foˈˆnaˈ ladsifɨˊ e jaˋ mɨˊ caˈíiˋ óoˊnaˈ røøˋ, o̱ˈguɨ cuǿˈˆ fɨˊ yaang˜naˈ e jméeˆnaˈ guíingˉnaˈ quiáˈˉ doñiˊ eeˋ e jmóoˋ dseaˋ có̱o̱ˈ˜ ˈnʉ́ˈˋ. 20 Dsʉco̱ˈ mɨ˜ jmiguíingˉ dseaˋ rúiñˈˋ, jo̱baˈ jaˋ éerˋ røøˋ laco̱ˈ catɨ́ɨngˉ e jmóoˋ dseaˋ quiáˈˉ Dseaˋ Jmáangˉ, co̱ˈ jaˋ jmóorˋ laco̱ˈ iáangˋ dsíiˊ Fidiéeˇ e nilíˋ. 21 Jo̱baˈ fɨ́ɨˉɨ ˈnʉ́ˈˋ e ˈnéˉ tʉ́ˆbaˈ jaléˈˋ e jaˋ dseengˋ e jmooˋnaˈ fɨˊ jmɨgüíˋ la, jo̱guɨ caˈˊ ˈnaangˋnaˈ cajo̱ jaléˈˋ e ˈlɨˈˆ e seaˋ fɨˊ jmɨgüíˋ la, jo̱ íingˈ˜naˈ e ngocángˋ óoˊnaˈ lají̱i̱ˈ˜ júuˆ quiáˈˉ Dseaˋ Jmáangˉ e nɨcanʉ́ʉˉnaˈ, dsʉco̱ˈ e júuˆ jo̱baˈ e quɨ́ɨˈ˜ jmɨɨ˜ e nileángˋnaˈ jee˜ jaléˈˋ dseeˉ quíiˆnaˈ.\n22 Jo̱ dsʉˈ jaˋ e ta˜ íingˆ quíiˉnaˈ lɨco̱ˈ nuuˋnaˈ e júuˆ jo̱ song jaˋguɨ jmitíˆnaˈ. Dsʉco̱ˈ song jaˋ jmitíˆnaˈ e jo̱, jo̱baˈ lɨ́ˈˆ jmɨgǿøngˋ yaam˜baˈ jóng e lɨ́ɨngˊnaˈ dseaˋ quiáˈˉ Dseaˋ Jmáangˉ. 23 Jo̱ jaléngˈˋ i̱ dseaˋ i̱ lɨco̱ˈ núuˋ e júuˆ jo̱ dsʉˈ jaˋguɨ jmitir˜ laco̱ˈ catɨ́ɨngˉ, jo̱baˈ i̱ dseaˋ íˋ lɨ́ɨiñˊ lafaˈ jaangˋ dseaˋ mɨ˜ jǿøngˉ ˈñiaˈrˊ dsíiˊ sɨ́ɨˊ jo̱ jnéemˉ jial laco̱ˈ ɨ́ɨrˋ; 24 jo̱ dsʉˈ dsifɨˊ mɨ˜ cangɨ́ˋ e cangángˉ ˈñiaˈrˊ dsíiˊ e sɨ́ɨˊ do, caˈímˉ dsíirˊ jialco̱ˈ lɨ́ɨiñˊ ladsifɨˊ lado jóng. 25 Jo̱ dsʉˈ i̱ dseaˋ i̱ jaˋ íingˉ dsíiˊ jaléˈˋ e júuˆ quiáˈˉ Dseaˋ Jmáangˉ e núurˋ do, jo̱guɨ nʉ́ʉˈ˜bɨr e ngocángˋ dsíirˊ e jo̱, jo̱baˈ dseaˋ íˋbingˈ i̱ contøømˉ tó̱o̱ˋ dsíiˊ e nileáiñˋ jee˜ jaléˈˋ dseeˉ quiáˈrˆ laˈeáangˊ có̱o̱ˈ˜ júuˆ quiáˈˉ Dseaˋ Jmáangˉ, jo̱guɨ íbˋ cajo̱ i̱ nilɨseengˋ juguiʉ́ˉ có̱o̱ˈ˜ Fidiéeˇ.\n26 Jo̱guɨ song jaangˋ dseaˋ ɨˊ dsíirˊ e lɨ́ɨiñˊ dseaˋ quiáˈˉ Dseaˋ Jmáangˉ jo̱ dsʉˈ mɨˊ ˈnooˋbɨ féˈrˋ júuˆ e jaˋ dseengˋ, jo̱baˈ i̱ dseaˋ íˋbingˈ i̱ jmɨgǿøngˋ yaang˜ e lɨ́ɨiñˊ dseaˋ quiáˈˉ dseaˋ do, jo̱ dseángˈˉ jaˋ eeˋ ta˜ íingˆ jí̱i̱ˈ˜ co̱o̱ˋ quiáˈrˉ có̱o̱ˈ˜ lají̱i̱ˈ˜ e féˈrˋ do e cuíiñˋ Dseaˋ Jmáangˉ.\n27 Jo̱ lají̱i̱ˈ˜ dseaˋ i̱ jaˋ beángˈˊ dseeˉ yaang˜ có̱o̱ˈ˜ jaléˈˋ e ˈlɨˈˆ e seaˋ fɨˊ jmɨgüíˋ la, jo̱guɨ jmɨcó̱o̱ˈr˜ jaléngˈˋ jiuung˜ ˈnɨ́ɨˉ jo̱guɨ jaléngˈˋ dseamɨ́ˋ i̱ ˈnɨ́ɨˉ có̱o̱ˈ˜ jaléˈˋ fɨˈíˆ dsíiˊ e seaˋ quiáiñˈˉ do, jo̱ lají̱i̱ˈ˜ dseaˋ íˋbingˈ i̱ dseángˈˉ lajangˈˉ lɨ́ɨngˊ dseaˋ quiáˈˉ Dseaˋ Jmáangˉ, jo̱guɨ jaˋ eeˋ sɨˈlɨiñˈˆ jí̱i̱ˈ˜ co̱o̱ˋ fɨˊ quiniˇ Fidiéeˇ cajo̱.


Gant ar ger Münster e tegouezher amañ. Evit sterioù all ar ger, gwelit Münster (disheñvelout).\nMünster, gwelet eus an oabl\nMünster (distaget [ˈmʏnstɐ] en alamaneg) zo ur gêr dizalc'h (kreisfreie Stadt) eus Nordrhein-Westfalen en Alamagn. Emañ e hanternoz ar stad alaman-se ha sellout a reer outi evel kêr-benn sevenadurel Westfalen.\nAnnezet eo Münster gant 270 000 den pe war-dro.\nBrudet eo ar gêr peogwir e oa bet kreizenn emsavadeg advadezerien Münster, da vare an Disivoud protestant. Anavezet eo ivez dre ma oa bet sinet enni Feur-emglev Westfalen, a lakaas fin d'ar Brezel Tregont Vloaz, e 1648.\nGevellet eo Münster gant ar c'hêrioù-mañ :\nYork, Bro-Saoz, abaoe 1958\nOrléans, Bro-C'hall, abaoe 1960\nKristiansand, Norvegia, abaoe 1967\nMonastir, Tunizia, abaoe 1969\nRishon LeZion, Israel, abaoe 1981\nFresno, Stadoù Unanet Amerika, abaoe 1986\nRyazan, Rusia, abaeo 1989\nMühlhausen, Alamagn, abaoe 1990\nLublin, Polonia, abaoe 1991\nAdtapet diwar « https://br.wikipedia.org/w/index.php?title=Münster&oldid=1858484 »\nDernière modification le 13 Kzu 2019, à 16:41\nKemmoù diwezhañ degaset d'ar bajenn-mañ d'an 13 Kzu 2019, da 16:41.


Pumlumon - Wikipedia\nPumlumon (Plynlimon e saozneg) eo ar menez uhelañ e kreiz Kembre, e menezeg an Elenydd, e hanternoz Ceredigion. Tor hanternoz ar menez zo roc'hellek, tra m'eo taouarc'hek tostal ar c'hreisteiz.\nPemp kern pennañ zo :\nPen Pumlumon Fawr (752 m), an hini uhelañ\n"Siminal" eo ster ar ger llumon. Neuze e talvez "Pumlumon" kement hag ar "pemp siminal".\nEn em astenn a ra Pumlumon e biz Ceredigion, en tolead a zo etre Aberystwyth er c'hornôg, Machynlleth en hanternoz, Llanidloes er reter ha Ponterwyd er c'hreisteiz. Eno emañ eienenn stêr hirañ Kembre, ha Breizh-Veur, ar stêr Havren, hag eien stêrioù all ivez, evel ar Gwy hag ar Rheidol. Er c'hornôg d'ar menez emañ lenn Nant-y-moch.\nEmgann Hyddgen a c'hoarvezas e-kichen Pumlumon en hañv 1401, pa voe trec'h armeoù Owain Glyndŵr war un arme Saozon ha Flamanked. Kornad Pumlumon a voe ur c'hreñvlec'h da dud Glyndŵr evit o argadennoù a-enep toleadoù Harzoù reter Kembre.\nAdtapet diwar « https://br.wikipedia.org/w/index.php?title=Pumlumon&oldid=1542049 »\nKemmoù diwezhañ degaset d'ar bajenn-mañ d'an 7 Kzu 2013, da 17:17.


Emvod meur Sonerion Bro Gwened, sadorn 22 a viz Ebrel 2016 - Ti Douar Alre\nEmvod meur Sonerion Bro Gwened, sadorn 22 a viz Ebrel 2016\nSonerion Bro Gwened, bodadeg sonerion ar Mor-Bihan, ezel e Ti Douar Alre baoe 2 vlez, o deus dalc'het o emvod meur en Tanin, e Pleuwigner. Mar bez dalc'het an emvod blez ur sulvezh a viz Ebrel d'al liesañ, o deus kavet gwell pennoù Sonerion 56 kinnig en em gavet d'ar sadorn 22 a viz Ebrel abalamour da lod tud bout tapet an deiz goude – devezh ar votadeg - get kargoù en o c'humunioù.\n15 bagad, diàr an 21 a re ar Mor-Bihan, o doa kaset kannad d'an emvod. Gete en em gave ivez an It. Le Meur, eil-maerez Gregam e karg ag ar skolioù, an Ao. Youenn Le Ret, bez-prezidant Sonerion Breizh, ar gengevredigezh vamm, hag an It. Le Dortz, sekretourez Bagad Gregam, ar bagad nevez ganet e Gregam\nDa gentañ eo bet danevellet get Irène Tricaud, ar Breizdantez, an obererezh a-hed ar blezad tremenet ; savet eo bet lec'h hag ober ar gelennerion a-fet treuzkas glad sonerezh Breizh hengounel, kenkoulz evel gred Gildas Rio, ar c'henurzhier bet anvet e miz Gouere 2016, hag hini izili ar c'huzul meriñ. En ur reiñ da ouiet he c'hoant rein he dilez goude an emvod-meur, he deus c'hoazh ar brezidantez taolet ur sell àr-dreñv àr he zri blezad karg ; ur prantad na vo ket, hervez an holl, ankouaet en tazoù get izili ar gevredigezh.\nGoude bout klevet an holl danevelloù (obererezh, yalc'h) eo bet goulennet get Gildas Rio displeg raktres pedadgogel Sonerion 6 evit 2017 ; degemeret eo bet a unvouezh. Ar skient bet prenet get hor gelenenrion en ur zaremprediñ ar skolioù e Gregam (skolioù kentañ derez ha skolaj Sant-Jozep) a ziskouez meur a hent da vonet gete evit diorren hor c'hinnig a-fet stummadur. En em dreiñ davet bed ar skolioù a zo a bouez bras mar venner kizidikaat ar re yaouankañ doc'h ar sonerezh dre vras ; ha doc'h hor glad sonerezh Breizh dreist pep tra. Evel-se ivez e vo sachet tud davet hor bagadoù sonerion. Setu perak eo bet displeget an tres dirak ar vodadenn veur ha kinniget d'an dud en degemer ; ar pezh a zo bet graet get an holl. Hent kevredigezh Sonerion ar Mor-Bihan en em gav enta merchet mat ha skler evit an amzer dazonet.


Ma falier kentañ - Kemper (BR)\nDegemer Bevañ e Kemper Sevenadur Mirdioù, diskouezvaoù hag arzoù gwelet Ma falier kentañ\nMa Falier kentañ zo ur palier kevredigezhel, bet krouet goude ma oant en em unanet tud entanet gant an arzoù, ha dreist-holl gant ar street art. Bez’ ez eo ar c’hentañ palier gouestlet d’ar Street-Art ha d’an arz a vremañ e kêr e Penn-ar-Bed.\nPalioù ar gevredigezh\nLakaat ar braz eus an dud da ober anaoudegezh gant an arz a vremañ e kêrhag aesaat d’an holl mont d’ar palieroù arz.\nKrouiñ ul lec’h evit reiñ tro d’an arzourien nevez da ziskouez o oberennoù evit ar wech kentañ.\nGant Ma falier kentañ e vez degemeret bep miz un diskouezadeg nevez. Aozet e vez ul lid-digeriñ hag oberoù arzel eviti, en doare da gaout stiloù, kemennadoù liesseurtoc’h ha da reiñ startijenn d’al lec’h.\nMa Falier Kentañ zo ur c’h-concept store ma vez gwerzhet traoù graet gant dizagnerien, oberennoù graet gant arzourien eus Penn-ar-Bed ha produioù deveret eus an diskouezadeg kinniget war al lec’h (tee-shirtoù, seier, godelligoù, serigrafiennoù, liketennoù…) evit ma vo digor an arz d’an holl.\n23, straed ar Brovidañs e Kemper\nEurioù digeriñ : a Yaou da Sadorn eus 2e da 6e\nPgz : +33 (0)6 35 02 30 55 pe +33 (0)6 13 10 16 16 - mapremieregalerie@gmail.com - www.mapremieregalerie.com - www.facebook.com/mapremieregalerie


DegemerStalLevrioùLevrioù 6-10 vloazLizher Malo\nHome / Levrioù / Levrioù 6-10 vloaz / Lizher Malo\nSellet er baner “Den Bleiz” zo bet ouzhpennet er baner.\nLorc’h a zo e Malo da vezañ ur paotr bras. Ha brav eo e vuhez er gêr… Met n’eo ket ken brav evit e c’hoar vihan ! Lakaat a ra an istor-mañ da brederiañ war plas ar merc’hed hag ar baotred er gêr – kudenn a vremañ atav – ha penaos eo treuzkaset. Ar skeudennoù zo savet gant an urzhiataer ha degas a reont fent d’an istor.\n54 er stok\nLizher Malo quantity\nISBN: 978-2-86824-172-6 Rummadoù : Levrioù 6-10 vloaz, Plijadur o lenn Product ID: 1233\nMarido Viale he deus beajet kalz, ha bevet he deus tramor e-pad muioc’h evit c’hwezek vloaz. Goude ouzh- penn ugent vloaz o labourat en un apotikerezh e tiviz cheñch buhez. Dizoloiñ a ra an albomoù evit ar yaouankiz. Abaoe an amzer-se e skriv hep ehanañ, kontadennoù, istorioù, rimadelloù, haiku-ioù, romantoù, evit ar re vihan hag ar re vras. http://contistoire.blogspot.com\nTresañ a ra Tataninig (Annaig Bourhis) goude bezañ kroget gant an oberenn « Les lavandieÌ€res de la nuit » gant Anatole Le Bras. Da c’houde e tiskrog un diplom en arzoù e Naoned, er skol Pivaut. Labourat a ra evel grafourez e bed ar moulañ e-pad un dek bloavezh bennak. Met dont a ra c’hoant dezhi mont pelloc’h. Diskoueziñ a ra he labour war marc’hadoù an artizaned, sevel a ra frizennoù, ha tresañ a ra albomoù evit ar yaouankiz. http://tataninig.blogspot.com\n2011, dastumad Kentañ Lennadenn, 24 p., ment 200×200 mm.\nRoit an ali kentañ war “Lizher Malo” Cancel reply